open-index/open-wikipedia-markdown huggingface dataset:
അയൺ മാൻ

മാർവൽ കോമിക്സ് പ്രസിദ്ധീകരിച്ച അമേരിക്കൻ കോമിക്ക് പുസ്തകങ്ങളിൽ പ്രത്യക്ഷപ്പെടുന്ന ഒരു സാങ്കൽപ്പിക സൂപ്പർഹീറോയാണ് **അയൺ മാൻ.** എഴുത്തുകാരനും പത്രാധിപരുമായ സ്റ്റാൻ ലീ ആണ് ഈ കഥാപാത്രത്തെ സൃഷ്ടിച്ചത്, സ്ക്രിപ്റ്റർ ലാറി ലിബർ വികസിപ്പിച്ചെടുത്തതും കലാകാരന്മാരായ ഡോൺ ഹെക്ക്, ജാക്ക് കിർബി എന്നിവർ രൂപകൽപ്പന ചെയ്തതുമാണ്. ടെയിൽസ് ഓഫ് സസ്പെൻസ് # 39 (1963 മാർച്ച് തീയതിയിലെ കവർ) എന്ന ചിത്രത്തിലാണ് ഈ കഥാപാത്രം ആദ്യമായി പ്രത്യക്ഷപ്പെട്ടത്, കൂടാതെ അയൺ മാൻ # 1 (1968 മെയ്) എന്ന ചിത്രത്തിലും അദ്ദേഹത്തിന് സ്വന്തമായി പദവി ലഭിച്ചു.

## തുടക്കം
ആയുധ നിർമ്മാണ രംഗത്ത് പ്രവർത്തിക്കുന്ന അദ്ദേഹത്തെ ഒരിക്കൽ ഒരുകൂട്ടം തീവ്രവാദികൾ തട്ടിക്കൊണ്ട് പോവുകയും മാരകശക്തിയുള്ള ഒരു ആയുധം നിർമ്മിക്കുവാൻ അദ്ദേഹത്തെ നിർബന്ധിക്കുകയും ചെയ്യുന്നു. അതിനിടയിൽ അദ്ദേഹത്തിന്റെ ഹൃദയത്തിന് സാരമായ പരിക്ക് പറ്റുന്നു. തീവ്രവാദികൾക്കായി ആയുധം നിർമ്മിക്കുന്നതിന് പകരം റ്റോണി സ്റ്റാർക്ക് ഒരു ആധുനിക സാങ്കേതിക വിദ്യകൾ ഉപയോഗപ്പെടുത്തി ഒരു പടച്ചട്ട നിർമിച്ച് അതിന്റെ സഹായത്താൽ അവിടെനിന്ന് രക്ഷപ്പെടുകയും പിന്നീട് ലോകത്തിന്റെ സം‌രക്ഷണത്തിനായി അയൺ മാൻ എന്ന പേരിൽ പോരാടുകയും ചെയ്യുന്നു.

## പ്രമേയവും കഥാ ജനനവും
സ്റ്റാൻ ലീ, ലാറി ലീബർ, ഡോൺ ഹെക്ക്, ജാക്ക് കിർബി എന്നിവർ ചേർന്നാണ് ഈ കഥാപാത്രത്തെ നിർമ്മിച്ചത്. 1963 മാർച്ചിൽ പുറത്തിറങ്ങിയ  ടെയ്ൽസ് ഓഫ് സസ്പെൻസ് #39-ലാണ് അയൺ മാൻ ആദ്യമായി പ്രത്യക്ഷപ്പെട്ടത്. ആദ്യകാലങ്ങളിൽ, ശീത യുദ്ധത്തെയും, പ്രത്യേകിച്ച് കമ്യൂണിസത്തിനെതിരെയുള്ള പോരാട്ടത്തിൽ അമേരിക്കൻ സാങ്കേതിക വിദ്യയുടേയും വാണിജ്യത്തിന്റെയും പങ്കിനേയാണ് സ്റ്റാൻ ലീ അയൺ മാൻ പുസ്തകങ്ങളിൽ വിഷയമാക്കിയത്. എന്നാൽ പിന്നീട് ശീതയുദ്ധ ആശയങ്ങൾ മാറി സമകാലിക പ്രസക്തിയുള്ള തീവ്രവാദവും ക്രിമിനൽ സംഘടനകളുമായി അയൺ മാൻ പുസ്തകങ്ങളിലെ വിഷയങ്ങൾ.
## ചലച്ചിത്രങ്ങളിൽ
മാർവൽ കോമിക്സ് നിർമ്മിച്ച അയൺ മാൻ, അവെഞ്ചേഴ്സ് ചലച്ചിത്ര പരമ്പരകളിൽ റോബർട്ട്‌ ഡൗണി ജൂനിയർ ഈ കഥാപാത്രത്തെ അവതരിപ്പിച്ചു. 2008, 2010, 2013 എന്നീ വർഷങ്ങളിൽ അയൺ മാൻ, അയൺ മാൻ 2, അയൺ മാൻ 3 എന്നീ ചലച്ചിത്രങ്ങൾ പുറത്തിറങ്ങി. 2019-ൽ പുറത്തിറങ്ങിയ അവെഞ്ചേഴ്സ്: എൻഡ്ഗെയിം എന്ന ചിത്രത്തിൽ അയൺ മാൻ കൊല്ലപ്പെടുന്നു. ടോണി സ്റ്റാർക്കിന്റെ ശവസംസ്കാര ചടങ്ങോടെയാണ് ആ ചിത്രം അവസാനിക്കുന്നത്.

## അവലംബം
* Marvel Animation Age: ''Iron Man: The Animated Series'' (1994-1995) 
* The Grand Comics Database
* The Unofficial Handbook of Marvel Comics Creators
* Defalco, Tom (October 31, 2005). *Avengers: The Ultimate Guide*. DK CHILDREN. ISBN 0-756-61461-9. Amazon Online Reader: Avengers: The Ultimate Guide

## പുറം കണ്ണികൾ

* 
* ''Iron Man'' at Cover Browser
* "Stark Reality: A Different Hero for Different Times" by Ian Chant - PopMatters.com
* Advanced Iron  (fanzine)
* Iron Man Library 

വർഗ്ഗം:കോമിൿ കഥാപാത്രങ്ങൾ
വർഗ്ഗം:ചിത്രകഥകൾ
ദീപിക പദുകോൺ

ഇന്ത്യയിലെ മോഡലും  ഹിന്ദി ബോളിവുഡ് സിനിമ രം‌ഗത്തെ അഭിനേത്രിയുമാണ് **ദീപിക പദുകോൺ** (കന്നട: ದೀಪಿಕಾ ಪಡುಕೋಣೆ; ജനനം: ജനുവരി 5, 1986).  ഇന്ത്യൻ ബാഡ്മിൻറൺ കളിക്കാരനായിരുന്ന പ്രകാശ് പദുകോണിന്റെ മകളായ ദീപിക അഭിനയജീവിതം തെരഞ്ഞെടുത്തു.

ദീപിക ആദ്യമായി അഭിനയിച്ചത് കന്നഡ സിനിമയായ 'ഐശ്വര്യ'യിലൂടെയാണ്. അടുത്ത വര്ഷം, പുനർജന്മവുമായി ബന്ധപ്പെട്ട സംഭവബഹുലമായ കഥ പറയുന്ന 'ഓം ശാന്തി ഓം'  എന്ന സിനിമയിൽ നായികയായി അഭിനയിച്ചു. ഈ സിനിമ സാമ്പത്തികപരമായി മികച്ച വിജയം നേടുകയും, ഇതിലെ അഭിനയത്തിന് ദീപികയ്ക്ക് മികച്ച പുതുമുഖ നടിക്കുള്ള ഫിലിംഫെയർ ബഹുമതിയും കിട്ടി.

## ജീവിത രേഖ
ഇന്ത്യൻ ബാഡ്മിൻറൺ കളിക്കാരനായിരുന്ന പ്രകാശ് പദുകോണിന്റെ മകളായ ദീപിക ജനിച്ചതു വളർന്നതും ഡെന്മാർക്കിലാണ്. ദീപികക്ക് 11 വയസ്സുള്ളപ്പോൾ അവരുടെ കുടും‌ബം ബാംഗ്ലൂരിലേക്ക് താമസം മാറി.. ദീപികയുടെ ഇളയ സഹോദരി ഒരു ഉയർന്നു വരുന്ന ഗോൾഫ് കളിക്കാരിയാണ്.

ഹിന്ദിയിൽ 2007 ൽ ദീപിക അഭിനയിച്ച ഓം ശാന്തി ഓം എന്ന ചിത്രം ഏറെ ശ്രദ്ധിക്കപ്പെട്ടു.

## വ്യക്തിഗത ജീവിതം
'ബച്ചനാ എ ഹസീനോ' യുടെ സെറ്റിൽ വെച്ച് കണ്ടുമുട്ടിയതിനു ശേഷം മാർച്ച്‌ 2008ൽ, ദീപിക രണ്ബീർ കപൂറുമായി പൊതുവേദികളിൽ പ്രത്യക്ഷപ്പെട്ടു.  നവംബർ 2009ൽ, വേർപിരിഞ്ഞതിനു ശേഷം തൻറെ വ്യക്തിഗത ജീവിതം മാധ്യമശ്രദ്ധയിൽ നിന്നും മാറ്റി നിർത്താൻ ദീപിക തീരുമാനിച്ചു .

2010ൽ, ദീപിക കിംഗ്‌ഫിഷറിന്റെ മേധാവി വിജയ്‌ മല്ല്യയുടെ മകൻ സിദ്ധാർഥ് മല്ല്യയുമായി വീണ്ടും ഒരുമിച്ചു പുറത്തു പോയി തുടങ്ങിയെങ്കിലും, ദീപിക ഈ ബന്ധം നിരസിച്ചു.  ഇവർ 2012ൽ വേർപിരിഞ്ഞു.

## അഭിനയിച്ച സിനിമകൾ

## പുറമേക്കുള്ള കണ്ണികൾ

* 

## അവലംബം


വർഗ്ഗം:1986-ൽ ജനിച്ചവർ
വർഗ്ഗം:ജനുവരി 5-ന് ജനിച്ചവർ
വർഗ്ഗം:ഹിന്ദി ചലച്ചിത്രനടിമാർ
വർഗ്ഗം:മികച്ച പുതുമുഖനടിക്കുള്ള ഫിലിംഫെയർ അവാർഡ് ലഭിച്ചവർ
വർഗ്ഗം:ഫേസ് ഓഫ് ദി ഇയർ അവാർഡ് ലഭിച്ച ബോളിവുഡ് നടിമാർ
വർഗ്ഗം:ഇന്ത്യൻ മോഡലുകൾ
കണ്ണൂർ നിയമസഭാമണ്ഡലം

കണ്ണൂർ ജില്ലയിലെ കണ്ണൂർ മുനിസിപ്പൽ കോർപ്പറേഷനിലെ 40 ഡിവിഷനുകളും , മുണ്ടേരി ഗ്രാമപഞ്ചായത്തും ഉൾപ്പെടുന്നതാണ് **കണ്ണൂർ നിയമസഭാമണ്ഡലം**. 

{ "type": "ExternalData",  "service": "geoshape",  "ids": "Q30645795,Q16137048"} 

1965ൽ നിലവിൽവന്ന കണ്ണൂർ മണ്ഡലത്തിന്റെ ആദ്യ എംഎൽഎ മുസ്ലിംലീഗ്‌ സ്വതന്ത്രൻ കെ എം അബൂബക്കറായിരുന്നു. കോൺഗ്രസ്‌ സ്ഥാനാർഥിയെയാണ്‌ പരാജയപ്പെടുത്തിയത്‌. 67 ൽ ലീഗിലെ ഇ അഹമ്മദ്‌ കോൺഗ്രസ്‌ സ്ഥാനാർഥിയെ പരാജയപ്പെടുത്തി. 70ൽ നടന്ന തെരഞ്ഞെടുപ്പിൽ ഇ അഹമ്മദ്‌ എൻ കെ കുമാരനോട്‌ പരാജയപ്പെട്ടു. എന്നാൽ അടിയന്തരാവസ്ഥക്കു ശേഷം നടന്ന തെരഞ്ഞെടുപ്പിൽ കുമാരൻ ലോക്ദൾ സ്ഥാനാർഥി പി ഭാസ്കരനോട്‌ പരാജയപ്പെട്ടു. പിന്നീട്‌ നടന്ന മൂന്ന്‌ തെരഞ്ഞെടുപ്പിലും യുഡിഎഫ്‌ സ്ഥാനാർഥിയായ പി ഭാസ്കരൻ വിജയിച്ചു. എൻ രാമകൃഷ്ണനും കോൺഗ്രസ്‌ എംഎൽഎയായി. മൂന്നുതവണ കെ സുധാകരൻ തെരഞ്ഞെടുക്കപ്പെട്ടു. രണ്ട് തവണ എ.പി അബ്ദുള്ളക്കുട്ടിയും സഭാംഗമായി കോൺഗ്രസ് എസ്സിലെ രാമചന്ദ്രൻ കടന്നപ്പള്ളി ആണ്‌ 2021 മുതൽ ഈ മണ്ഡലത്തെ പ്രതിനിധീകരിക്കുന്നത്.

## 2008-ലെ നിയമസഭാ പുനർനിർണ്ണയത്തിനു മുൻപ്
കണ്ണൂർ ജില്ലയിലെ കണ്ണൂർ താലൂക്കിലെ കണ്ണൂർ മുനിസിപ്പാലിറ്റിയും കണ്ണൂർ കന്റോൺമെന്റും ചിറക്കൽ, പള്ളിക്കുന്ന്, പൂഴാതി, എളയാവൂർ എന്നീ ഗ്രാമപഞ്ചായത്തുകളും ഉൾപ്പെടുന്നതായിരുന്നു കണ്ണൂർ നിയമസഭാമണ്ഡലം. .

## പ്രതിനിധികൾ
*2016 മുതൽ  രാമചന്ദ്രൻ കടന്നപ്പള്ളി -കോൺഗ്രസ് (എസ്)
*2011 - 2016 എ.പി. അബ്ദുള്ളക്കുട്ടി (ഇന്ത്യൻ നാഷണൽ കോൺഗ്രസ്)  
*2009 -2011 എ.പി. അബ്ദുള്ളക്കുട്ടി (ഇന്ത്യൻ നാഷണൽ കോൺഗ്രസ്)
*2006 -2009 കെ. സുധാകരൻ (ഇന്ത്യൻ നാഷണൽ കോൺഗ്രസ്)
*2001 - 2006 കെ. സുധാകരൻ 
*1996 - 2001 കെ. സുധാകരൻ 
*1991 - 1996 എൻ. രാമകൃഷ്ണൻ
*1987 - 1991 പി. ഭാസ്കരൻ 
*1982 - 1987 പി. ഭാസ്കരൻ
*1980 - 1982 പി. ഭാസ്കരൻ 
*1977 - 1979 പി. ഭാസ്കരൻ
*1970 - 1977 എൻ. കെ. കുമാരൻ 
*1967 - 1970 ഇ. അഹമ്മദ് 
*1960 - 1964 കണ്ണൂർ 1: ആർ ശങ്കർ. 
*1960 - 1964 കണ്ണൂർ 2: പി മാധവൻ. 
*1957 - 1959 കണ്ണൂർ 1: സി. കണ്ണൻ.
*1957 - 1959 കണ്ണൂർ 2: കെ. പി. ഗോപാലൻ.

## തിരഞ്ഞെടുപ്പുകൾ

* 2009 - ലോകസഭാംഗമായി കെ. സുധാകരൻ തിരഞ്ഞെടുക്കപ്പെട്ടതിന് ശേഷം രാജി വെച്ചപ്പോൾ ഉണ്ടായ ഉപതിരഞ്ഞെടുപ്പ്.
* *1 - കണ്ണൂർ 1 ലെ അംഗം
* *2 - കണ്ണൂർ 2 ലെ അംഗം

## തിരഞ്ഞെടുപ്പുഫലങ്ങൾ

## ഇതും കാണുക
*കേരളത്തിലെ നിയമസഭാമണ്ഡലങ്ങൾ

## അവലംബങ്ങൾ

വിഭാഗം:കേരളത്തിലെ നിയമസഭാമണ്ഡലങ്ങൾ

വർഗ്ഗം:കേരളത്തിലെ നിയമസഭാമണ്ഡലങ്ങൾ
കാന്തം

right|thumb|Iron filings that have oriented in the magnetic field produced by a bar magnet
കാന്തിക മണ്ഡലം സൃഷ്ടിക്കുവാൻ കഴിവുള്ള വസ്തുവിനെ **കാന്തം** എന്ന് പറയുന്നു (Magnet).

## പേരിനെക്കുറിച്ച്
ഇരമ്പിന്റെ പ്രത്യേകതരം അയിരിന്‌ ഇരുമ്പിനെ ആകർഷിക്കുവാൻ കഴിവുണ്ടെന്ന് ഗ്രീക്കുകാർക്ക് അറിവുണ്ടായിരുന്നു.ഏഷ്യാമൈനറിലെ മഗ്ന്യീഷ്യാ എന്ന സ്ഥലത്തുനിന്നാണ്‌ ഈ അയിര് ആദ്യമായിലഭിച്ചത്.അതിനാൽ ഇതിനെ മാഗ്നറ്റൈറ്റ് എന്നുവിളിച്ചു.ഇതിൽ നിന്നും മാഗ്നെറ്റ് എന്ന പദമുണ്ടായി. അദൃശ്യമായ കാന്തിക മണ്ഡലമാണ് കാന്തത്തിന്റെ ഏറ്റവും പ്രധാനപ്പെട്ട സ്വഭാവമായ,  അടുത്തുള്ള കാന്തിക വസ്തുക്കളേ ആകർഷിക്കുകയും മറ്റ് കാന്തങ്ങളേ ആകർഷിക്കുയോ വികർഷിക്കുകയോ ചെയ്യുന്ന  കഴിവിന് കാരണമാകുന്നത്. കാന്തത്തിനു ചുറ്റും ഇരുമ്പ് പൊടി വിതറിയാൽ അതിന്റെ അദൃശ്യമായ കാന്തിക മണ്ഡലത്തിന്റെ ഘടന മനസ്സിലാക്കുവാൻ സാധിക്കും. അതിന്റെ ചിത്രമാണ് വലത് വശത്ത് കാണിച്ചിരിക്കുന്നത്.കാന്തത്തിന്റെ സജാതീയ ധ്രുവങ്ങൾ വികർഷിക്കുകയും വിജാതീയ ധ്രവങ്ങൾ ആകർഷിക്കുകയും ചെയ്യും.ഹെൻ‌റി കാവൻഡിഷ് എന്ന ശാസ്ത്രജ്ഞനാണ്‌ ഈ കണ്ടുപിടിത്തം നടത്തിയത്.

## അവലംബം

വർഗ്ഗം:ഭൗതികശാസ്ത്രം
അനിൽ കപൂർ

ബോളിവുഡ് സിനിമയിലെ ഒരു നടനാണ് **അനിൽ കപൂർ** (ഹിന്ദി: अनिल कपूर; ജനനം ഡിസം‌ബർ 24, 1959). ഇന്ത്യയിലെ മഹാരാഷ്ട്രയിൽ ജനിച്ച അനിൽ തന്റെ സിനിമ ജീവിതം തുടങ്ങിയത് 1979 ൽ ഉമേഷ് മേഹ്റയുടെ *ഹമാരേ തുമാരേ* എന്ന ചിത്രത്തിലൂടെയാണ്. നായക കഥാപാത്രമായി ആദ്യമായി അഭിനയിച്ചത് *പല്ലവി അനു പല്ലവി* എന്ന കന്നട ചിത്രത്തിലാണ്. പിന്നീട് ഹിന്ദിയിലും തന്റെ മികവ് ഉറപ്പിക്കുകയായിരുന്നു. *മി. ഇന്ത്യ* എന്ന ചിത്രത്തിലെ അഭിനയം അദ്ദേഹത്തെ ശ്രദ്ധേയനാക്കി.

ചില മികച്ച ചിത്രങ്ങൾ 1988 ലെ *തേസാബ്*, 1992 ലെ *ബേട്ടാ*, 1999 ലെ *ബീവി നമ്പർ 1*, 1999 ലെ *താൾ*, 2000 ലെ *പുകാർ*, 2005 ലെ *നോ എൻട്രി* എന്നിവയാണ്.

## പുറത്തേക്കുള്ള കണ്ണികൾ
* ഔദ്യോഗിക വെബ്‌സൈറ്റ് 
* 

വർഗ്ഗം:1959-ൽ ജനിച്ചവർ
വർഗ്ഗം:ഡിസംബർ 24-ന് ജനിച്ചവർ
വർഗ്ഗം:ഹിന്ദി ചലച്ചിത്രനടന്മാർ
വർഗ്ഗം:മികച്ച നടനുള്ള ഫിലിംഫെയർ അവാർഡ് ലഭിച്ചവർ
വർഗ്ഗം:മികച്ച സഹനടനുള്ള ഫിലിംഫെയർ അവാർഡ് ലഭിച്ചവർ
വർഗ്ഗം:കന്നഡചലച്ചിത്ര നടന്മാർ
അഭിഷേക് ബച്ചൻ

ഹിന്ദി ബോളിവുഡ് രം‌ഗത്തെ ഒരു നടനാണ് **അഭിഷേക് ബച്ചൻ** (, ജനനം 5 ഫെബ്രുവരി 1976). ഹിന്ദിയിലെ പ്രശസ്ത  നടനായ  അമിതാഭ് ബച്ചന്റെയും നടിയായാ ജയ ബച്ചന്റേയും പുത്രനാണ് അഭിഷേക്. മുൻ ലോകസുന്ദരിയും ഹിന്ദി സിനിമ നടിയുമായ ഐശ്വര്യ റായ് ആണ് അഭിഷേക് ബച്ചന്റെ ഭാര്യ. ശ്വേതാ ബച്ചൻ മൂത്ത സഹോദരിയാണ്‌. അഭിഷേക് ബച്ചന് മികച്ച നടനുള്ള ഫിലിംഫെയർ ബഹുമതി മൂന്നു തവണ ലഭിച്ചിട്ടുണ്ട്. പാ എന്ന സിനിമയിലൂടെ ഒരു തവണ മികച്ച ചിത്രത്തിന്റെ നിർമ്മാതാവിനുള്ള ഭാരതസർക്കാരിന്റെ ദേശീയപുരസ്കാരം  ലഭിച്ചു.

ആദ്യ സിനിമ 2000 ൽ ജെ.പി. ദത്ത നിർമ്മിച്ച  *റെഫ്യൂജി* യിലൂടെ ആയിരുന്നു സിനിമയിലേക്കുള്ള അരങ്ങേറ്റം. മികച്ച പുതുമുഖ നടനുള്ള ഫിലിംഫെയർ അവാർഡ് ഈ ചിത്രത്തിലൂടെ ലഭിച്ചു.പക്ഷേ ആദ്യ സിനിമക്ക്  ശേഷം അദ്ദേഹത്തിന്റെ സിനിമകളൊന്നും കുറച്ചുകാലത്തേക്ക് വിജയമായിരുന്നില്ല. പിന്നീട് ശ്രദ്ധിക്കപ്പെട്ട ഒരു സിനിമ 2004 ൽ ധൂം ആയിരുന്നു. മണിരത്നത്തിന്റെ യുവ എന്ന സിനിമയിലെ വേഷവും വിജയമായിരുന്നു.

## ജീവിതം,സിനിമ
ഹിന്ദിയിലെ പ്രശസ്ത  നടനായ  അമിതാഭ് ബച്ചന്റെയും നടിയായാ ജയ ബച്ചന്റേയും പുത്രനായി 1976 ഫെബ്രുവരി അഞ്ചിനു മുംബൈയിൽ ജനനം.പത്തു വർഷത്തെ കരിയറിനിടെ അമ്പതോളം ചിത്രങ്ങളിൽ അഭിനയിച്ചു.ഭാര്യ ഐശ്വര്യക്കൊപ്പം അഭിനയിച്ച രാവൺ ആണ്‌ അടുത്ത കാലത്ത് പുറത്തിറങ്ങിയ ചിത്രം.ബോളിവുഡ് നടി കരിഷ്മാ കപൂറുമായി പ്രണയത്തിലായിരുന്നു.അമിതാഭ് ബച്ചന്റെ അറുപതാം പിറന്നാൾ ആഘോഷത്തിനിടെ ഈ ജോഡികൾ തങ്ങൾ പ്രണയത്തിലാണെന്ന് പ്രഖ്യാപിക്കുകയും ചെയ്തു.എന്നാൽ ഈ പ്രണയം പിന്നീട് തകർന്നു. ഏഷ്യയിലെ ഒന്നാം നമ്പർ സെക്സിയസ്റ്റ് മാനായി യു.കെ.മാഗസീനായ ഈസ്റ്റേൺ ഐ അഭിഷേകിനെ തിരഞ്ഞെടുത്തിരുന്നു.2007 ജനുവരി 14-നു  ഐശ്വര്യാ റായ് പരസ്യമായി പറഞ്ഞതോടെയാണ്‌  ഐശ്വര്യാ-അഭിഷേക് പ്രണയം പുറംലോകമറിഞ്ഞത്.2007 ഏപ്രിൽ 20-ന്‌ ഇവർ വിവാഹിതരായി. സൂപ്പർ കപ്പിൾ എന്നാണ്‌ ഇന്ന് ഈ ജോഡികൾ അറിയപ്പെടുന്നത്. 2011 നവംബർ 14ന്  അഭിഷേക്-ഐശ്വര്യ ദമ്പതികൾക്ക് ഒരു പെൺകുഞ്ഞ് ജനിച്ചു.

## പുറമേക്കുള്ള കണ്ണികൾ
* 

വർഗ്ഗം:1976-ൽ ജനിച്ചവർ
വർഗ്ഗം:ഫെബ്രുവരി 5-ന് ജനിച്ചവർ
വർഗ്ഗം:ഹിന്ദി ചലച്ചിത്രനടന്മാർ
വർഗ്ഗം:മികച്ച സഹനടനുള്ള ഫിലിംഫെയർ അവാർഡ് ലഭിച്ചവർ
യാന ഗുപ്ത

ഇന്ത്യയിലെ ബോളിവുഡ് രം‌ഗത്തെ ഒരു ഗായികയും സിനിമാ നർത്തകിയും ആണ് **യാന ഗുപ്ത** (ജനനം: Jana Synková, ഏപ്രിൽ 23, 1979). യാനയുടെ മാതൃരാജ്യം ചെക്ക് റിപ്പബ്ലിക്ക് ആണ്. ഇന്ത്യയിൽ യാന ശ്രദ്ധിക്കപ്പെട്ടത് 2003 ൽ ഇറങ്ങിയ ഹിന്ദി സിനിമയായ ധൂം എന്ന ചിത്രത്തിലെ റീ മിക്സ് ഗാനം പാടുകയും ആ ഗാനരം‌ഗത്തിൽ അഭിനയിക്കുക കൂടി ചെയ്തതോടെ ആണ്. പിന്നീട് മറ്റു സിനിമകളിലും യാന അഭിനയിക്കുക ഉണ്ടായി. പ്രധാനമായും ഹിന്ദി, തമിഴ് സിനിമകളുടെ ഗാനരം‌ഗങ്ങളിലാണ് യാന പ്രത്യക്ഷപ്പെട്ടത്.

വർഗ്ഗം:ജീവചരിത്രം
വർഗ്ഗം:ചലച്ചിത്രപിന്നണിഗായകർ
വർഗ്ഗം:മോഡലുകൾ
വർഗ്ഗം:1979-ൽ ജനിച്ചവർ
എണ്ണൽ സംഖ്യ

ഒന്നിൽ അവസാനിക്കുന എണ്ണൽ സംഖ്യ

right|thumb|എണ്ണൽ സംഖ്യകൾ വസ്തുക്കളെ എണ്ണാനായി ഉപയോഗിക്കുന്നു (ഒരു ആപ്പിൾ, രണ്ട് ആപ്പിളുകൾ, മൂന്ന് ആപ്പിളുകൾ, ...).
ഗണിതശാസ്ത്രത്തിൽ, {1, 2, 3, ...} എന്ന ഗണത്തിലെയോ  (ധന പൂർണ്ണസംഖ്യകൾ) {0, 1, 2, 3, ...} എന്ന ഗണത്തിലെയോ (ഋണമല്ലാത്ത പൂർണ്ണസംഖ്യകൾ) ഒരു അംഗത്തെ **എണ്ണൽ സംഖ്യ** എന്ന് വിളിക്കുന്നു (Natural number). **നിസർഗ്ഗസംഖ്യ**, **പ്രാകൃത സംഖ്യ** എന്നീ പേരുകളിലും ഇത് അറിയപ്പെടുന്നു. **N** അല്ലെങ്കിൽ \mathbb{N} എന്ന അക്ഷരമാണ് എണ്ണൽ സംഖ്യകളുടെ ഗണാത്തെ സൂചിപ്പിക്കാൻ ഉപയോഗിക്കുന്നത്. 
എണ്ണൽ സംഖ്യകൾക്ക് രണ്ട് പ്രധാന ഉപയോഗങ്ങളാണുള്ളത്. എണ്ണലിനായി അവ ഉപയോഗിക്കാം (ഉദാഹരണം:മേശയിൽ 3 ആപ്പിളുകളുണ്ട്). ക്രമീകരണത്തിനും എണ്ണൽ സംഖ്യകൾ ഉപയോഗിക്കുന്നു (ഉദാഹരണം: ലോകത്തിലെ ഏറ്റവും വലിയ 7 ആമത്തെ രാജ്യമാണ് ഇന്ത്യ).

## ചരിത്രം
എണ്ണൽ സംഖ്യയെ പ്രതിനിധീകരിക്കാൻ വേണ്ടി ഏറ്റവും പ്രാചീനമായ രീതി ഓരോ സംഖ്യയ്ക്കും ഓരോ അടയാളം കൊടുക്കുക എന്നതാണ്.
പിന്നീട്, ഒരു കൂട്ടം വസ്തുക്കളെ അവയുടെ അളവിനനുസരിച്ച് പരിശോധിച്ച് കൂടുതലുണ്ടോ കുറവുണ്ടോ എന്നു മനസ്സിലാക്കി, അതിനനുസരിച്ച്, ഒരു അടയാളം വെട്ടിക്കളയുകയോ കൂട്ടത്തിൽ നിന്നും ഒരെണ്ണം മാറ്റുകയോ ചെയ്യുന്നു. 

അമൂർത്തമായതിനെ മൂർത്തമാക്കാനുള്ള ആദ്യത്തെ പ്രധാന പുരോഗതി സംഖ്യകളെ പ്രതിനിധീകരിക്കുന്ന അക്കങ്ങളുടെ ഉപയോഗമാണ്. ഇത് വലിയ സംഖ്യകളെ സൂക്ഷിച്ചുവയ്ക്കാനുള്ള സങ്കേതങ്ങളെ അനുവദിച്ചു. പ്രാചീന ഈജിപ്റ്റുകാർ ഹെഇറോഗ്ലിഫ് എഴുത്തുവിദ്യയിലുള്ള സംഖ്യകൾ 1, 10, പത്തു മില്ല്യൻ വരെയുള്ള 10 ന്റെ എല്ലാ പവേഴ്സും വരെ കാണിച്ചിരുന്നു. 1500 ബി. സി. ഇ പഴക്കമുള്ള കർണാക്കിലെ ശിലാ കൊത്തുപണികളിൽ 276നു 2 നൂറുകൾ, 7 പത്തുകൾ, 6 ഒന്നുകൾ എന്നിങ്ങനെ കാണിച്ചിരിക്കുന്നു. 4622 എന്ന സംഖ്യയും ഇതുപോലെ കാണിച്ചിട്ടുണ്ട്. ബാബിലോണിയക്കാർക്ക് 1 ഉം പത്തും ചേർന്ന സ്ഥാനവില സമ്പ്രദായം ഉണ്ടായിരുന്നു. 

## അവലംബം

വർഗ്ഗം:ഗണിതം
പരേഷ് റാവൽ

ഹിന്ദി ബോളിവുഡ് രം‌ഗത്തെ ഒരു പ്രമുഖ നടനാണ് **പരേഷ് റാവൽ** (ഗുജറാത്തി: પરેશ રાવલ *Pareś Rāvaḷ* ) (ജനനം. മേയ് 30, 1950). ഇദ്ദേഹത്തിന്റെ ജന്മ നാട് ഗുജറാത്തിലാണ്.

1984 ലാണ് ഇദ്ദേഹം ആദ്യമായി സിനിമയിൽ അഭിനയിക്കുന്നത്. 1980-90 കാലഘട്ടത്തിൽ വില്ലൻ റോളുകളും പിന്നീട് 2000 ത്തിനു ശേഷം ഹാസ്യ വേഷങ്ങളുമാണ് ഇദ്ദേഹം അഭിനയിച്ചിട്ടുള്ളത്.

## പുറത്തേക്കുള്ള കണ്ണികൾ
*
*

*An interview with Paresh Rawal

വർഗ്ഗം:1950-ൽ ജനിച്ചവർ
വർഗ്ഗം:മേയ് 30-ന് ജനിച്ചവർ
വർഗ്ഗം:ഹിന്ദി ചലച്ചിത്രനടന്മാർ
വർഗ്ഗം:മികച്ച പ്രതിനായകനുള്ള ഫിലിംഫെയർ അവാർഡ് ലഭിച്ചവർ
വർഗ്ഗം:മികച്ച ഹാസ്യനടനുള്ള ഫിലിംഫെയർ അവാർഡ് ലഭിച്ചവർ
വർഗ്ഗം:മികച്ച സഹനടനുള്ള ദേശീയ ചലച്ചിത്രപുരസ്കാരം ലഭിച്ചവർ
വർഗ്ഗം:ഗുജറാത്തിൽ നിന്നുള്ള ലോക്‌സഭാംഗങ്ങൾ
സി.എച്ച്. കുഞ്ഞമ്പു

പന്ത്രണ്ടാം കേരളനിയമസഭയിൽ മഞ്ചേശ്വരത്തെ പ്രതിനിധീകരിക്കുകയും പതിനഞ്ചാം കേരളനിയമസഭയിൽ ഉദുമയെ പ്രതിനിധീകരിക്കുകയും ചെയ്യുന്ന സി. പി. ഐ(എം) പ്രവർത്തകനാണ് **സി. എച്ച്. കുഞ്ഞമ്പു**. 

## 2006-ലെ തിരഞ്ഞെടുപ്പ്
1987-മുതൽ നാലുതവണ തുടർച്ചയായി മഞ്ചേശ്വരം നിയമസഭാ മണ്ഡലത്തിൽനിന്നും വിജയിച്ച ചെർക്കുളം അബ്‌ദുള്ളയെ (IUML) മൂന്നാം സ്ഥാനത്തേക്ക് പിന്തള്ളിയാണ്‌ കുഞ്ഞമ്പു 2006-ൽ വിജയിച്ചത്.  ആകെ പചെയ്ത വോട്ടുകളുടെ 35.71% വോട്ടുകൾ (39242) ലഭിച്ച കുഞ്ഞമ്പു, തൊട്ടടുത്ത സ്ഥാനാർത്ഥിയായ ബി.ജെ.പിയിലെ നാരായണ ഭട്ടിനെ (ലഭിച്ച വോട്ടുകൾ 34413) 4829 വോട്ടുകളുടെ ഭൂരിപക്ഷത്തിനാണ്‌ പരാജയപ്പെടുത്തിയത്. 

## ജീവിതരേഖ
പിതാവ് അമ്പു കാരണവർ, മാതാവ് കുഞ്ഞമ്മാർ അമ്മ, കാസർഗോഡ് ജില്ലയിലെ ബേദടുക്കയിൽ 1959 ആഗസ്റ്റ് 20-നാണ്‌ ജനിച്ചത്. ഭാര്യ: എം. സുമതി. ബി.എ, എൽ.എൽ.ബി ബിരുദധാരിയായ ഇദ്ദേഹം കാസർഗോഡ് ബാറിലെ അഭിഭാഷകനായാണ്‌ ഔദ്യോഗികജീവിതം ആരംഭിച്ചത്. . 

കണ്ണൂർ, കോഴിക്കോട് സർവകലാശാലകളുടെ സെനറ്റ് മെമ്പറായിരുന്ന അദ്ദേഹം ഇപ്പോൾ സി. പി. ഐ(എം) കാസർഗോഡ് ജില്ലാ സെക്രട്ടറിയേറ്റ് അംഗം,കർഷകസംഘം പ്രസിഡണ്ട് എന്നീ സ്ഥാനങ്ങളും വഹിക്കുന്നു.

## അവലംബം


വിഭാഗം:ജീവചരിത്രം
വിഭാഗം:പന്ത്രണ്ടാം കേരള നിയമസഭാംഗങ്ങൾ
വർഗ്ഗം:പതിനഞ്ചാം കേരളനിയമസഭാ അംഗങ്ങൾ
വർഗ്ഗം:കേരളത്തിലെ സി.പി.ഐ.എം. പ്രവർത്തകർ
കിഷോർ കുമാർ

**കിഷോർ കുമാർ** (ജനനം **ആഭാസ് കുമാർ ഗാംഗുലി**: 4 ഓഗസ്റ്റ് 1929 - 13 ഒക്ടോബർ 1987) ഒരു ഇന്ത്യൻ പിന്നണി ഗായകനും നടനുമായിരുന്നു. . ആഭാസ് കുമാർ ഗാംഗുലി എന്നാണ് യഥാർത്ഥ പേര്. ഹിന്ദി സിനിമാ നടൻ അശോക് കുമാർ ഇദ്ദേഹത്തിന്റെ മൂത്ത സഹോദരനായിരുന്നു. ഗായകൻ  കൂടാതെ ഗാനരചയിതാവ്, സം‌ഗീത‌സം‌വിധായകൻ, നിർമ്മാതാവ്, സം‌വിധായകൻ, തിരക‌ഥാകൃത്ത് എന്നീ നിലകളിലും അദ്ദേഹം വ്യക്തിമുദ്ര  പതിപ്പിച്ചിട്ടുണ്ട്. ഇന്ത്യൻ സിനിമയിൽ ശാസ്ത്രീയസംഗീതം അഭ്യസിച്ചിട്ടില്ലാത്ത അപൂർവം ചില പിന്നണിഗായകരിൽ ഒരാളാണ് ശ്രീ കിശോർ കുമാർ.

പ്രധാനമായും ഹിന്ദി ഭാഷയിലും കൂടാതെ മാതൃഭാഷയായ ബംഗാളി, മറാത്തി, ആസാമീസ്, ഗുജറാത്തി, കന്നട, ഭോജ്‌പുരി, മലയാളം, ഒറിയ എന്നീ ഭാഷകളിലും  പാടിയിട്ടുണ്ട്. 1950 മുതൽ 1980 വരെ കാലഘട്ടത്തിൽ  മുഹമ്മദ് റഫി, മുകേഷ് എന്നിവരോടൊപ്പം കിശോർ ഒരു  പ്രമുഖ ഗായകനായിരുന്നു. ഏറ്റവും കൂടുതൽ തവണ മികച്ച ഗായകനുള്ള ഫിലിംഫെയർ അവാർഡ് ലഭിച്ച ബഹുമതിയും കിശോർ കുമാറിന്റെ പേരിലാണ്. .

ത‌ന്റെ ആലാപന ജീവിതത്തിന്റെ ഉന്നതിയിലായിരുന്ന സമയത്താണ് 1987ൽ ഹൃദയാഘാതം മൂലം അദ്ദേഹം മരണമടയുന്നത്. പക്ഷേ ആ സമയം കൊണ്ട് തന്നെ അദ്ദേഹവും മകൻ അമിത് കുമാറും ചേർന്ന് ബോളിവുഡിലും ബെംഗാളിയിലും നിരവധി ഗാനങ്ങൾ ആലപിച്ചു കഴിഞ്ഞിരുന്നു.

## ആദ്യകാലം
അഭാസ് കുമാർ ഗാംഗുലി എന്ന പേരിൽ മധ്യ പ്രവിശ്യകളിലെ (ഇപ്പോൾ മധ്യപ്രദേശിൽ) ഖാണ്ട്വയിലെ ഒരു ബംഗാളി ബ്രാഹ്മണ ഗാംഗുലി  കുടുംബത്തിലാണ് കിഷോർ കുമാർ ജനിച്ചത്. പിതാവ് കുഞ്ചലാൽ ഗാംഗുലി (ഗംഗോപാധ്യായ്) ഒരു അഭിഭാഷകനും മാതാവ് ഗൌരി ദേവി ഒരു സമ്പന്ന ബംഗാളി കുടുംബത്തിൽ നിന്നുള്ള വനിതയുമായിരുന്നു. കുഞ്ചലാൽ ഗംഗോപാധ്യായയ്ക്ക് ഖാണ്ട്വയിലെ കാമവിസാദർ ഗോഖലെ കുടുംബത്തിൽ സ്വകാര്യ അഭിഭാഷകനായി ജോലി ചെയ്യാനുള്ള ക്ഷണം ലഭിച്ചു. അശോക് (മൂത്തയാൾ), സതിദേവി, അനൂപ് എന്നീ നാല് സഹോദരങ്ങളിൽ കിഷോർ ഏറ്റവും ഇളയ കുട്ടിയായിരുന്നു.

കിഷോർ കുട്ടിയായിരിക്കുമ്പോൾത്തന്നെ സഹോദരൻ അശോക് ബോളിവുഡ് നടനായിത്തീർന്നിരുന്നു. പിന്നീട് അശോകിന്റെ സഹായത്തോടെ അനൂപും സിനിമയിലേക്ക് കടന്നു. ഇൻഡോറിലെ ക്രിസ്ത്യൻ കോളേജിൽ നിന്നാണ് അദ്ദേഹം ബിരുദം നേടിയത്.

## അവലംബം

## പുറത്തേക്കുള്ള കണ്ണികൾ
*
* കിഷോർ കുമാർ: പാട്ടുകളുടെ ശേഖരം 
* കിഷോർ കുമാറിനു സമർപ്പിച്ചിട്ടുള്ള ഒരു വെബ്‌സൈറ്റ്
* കിഷോർ കുമാർ അഭിനയിച്ച സിനിമകൾ
* കിഷോർ കുമാർ പാടിയ പാട്ടുകൾ(1,300 ലധികം)

വർഗ്ഗം:1929-ൽ ജനിച്ചവർ
വർഗ്ഗം:1987-ൽ മരിച്ചവർ
വർഗ്ഗം:ഓഗസ്റ്റ് 4-ന് ജനിച്ചവർ
വർഗ്ഗം:ഒക്ടോബർ 13-ന് മരിച്ചവർ
വർഗ്ഗം:ഹിന്ദി ചലച്ചിത്രനടന്മാർ
വർഗ്ഗം:ഹിന്ദി ചലച്ചിത്രസംവിധായകർ
വർഗ്ഗം:ഹിന്ദി ചലച്ചിത്രപിന്നണിഗായകർ
വർഗ്ഗം:മറാത്തി ചലച്ചിത്രപിന്നണിഗായകർ‎
വർഗ്ഗം:ബംഗാളി ചലച്ചിത്രപിന്നണിഗായകർ
വർഗ്ഗം:ആസാമീസ് ചലച്ചിത്രപിന്നണിഗായകർ
വർഗ്ഗം:ഗുജറാത്തി ചലച്ചിത്രപിന്നണിഗായകർ
വർഗ്ഗം:ഭോജ്പൂരിചലച്ചിത്രപിന്നണിഗായകർ
വർഗ്ഗം:ഒറിയചലച്ചിത്രപിന്നണിഗായകർ
വർഗ്ഗം:മലയാളചലച്ചിത്രപിന്നണിഗായകർ
വർഗ്ഗം:തമിഴ് ചലച്ചിത്രപിന്നണിഗായകർ
വർഗ്ഗം:തെലുഗു ചലച്ചിത്രപിന്നണിഗായകർ
വർഗ്ഗം:കന്നഡ ചലച്ചിത്രപിന്നണിഗായകർ
വ്യവകലനം

right|thumb|180px|"5&nbsp;−&nbsp;2 = 3" ("അഞ്ച് കുറക്കണം രണ്ട് സമം മൂന്ന്")
വ്യവകലനം എന്നത് ഗണിതശാസ്ത്രത്തിലെ 4 അടിസ്ഥാനസംകാരകങ്ങളിൽ ഒന്നാണ്. സങ്കലനത്തിന്റെ വിപരീതപ്രക്രിയയാണ് വ്യവകലനത്തിൽ. വ്യവകലനം  -  എന്ന ചിഹ്നമുപയോഗിച്ചാണ് സൂചിപ്പിക്കുന്നത്.
ആധുനികഗണിതത്തിൽ അപരിചിതമായ പദങ്ങളാണ് വ്യവകല്യം, ക്ഷയരാശി, വ്യത്യാസം എന്നിവ. c − b = a എന്നതിൽ c വ്യവകല്യവും b ക്ഷയരാശിയും  a വ്യത്യാസവും ആണ്. വ്യവകല്യം ഏതിൽ നിന്നാണ് കുറക്കേണ്ടത് എന്നതിനേയും, ക്ഷയരാശി എത്രകണ്ട് കുറയണം എന്നതിനേയും, വ്യത്യാസം വ്യവകലനം കഴിഞ്ഞ് കിട്ടുന്ന ഉത്തരത്തേയും സൂചിപ്പിക്കുന്നു.

നാല് പ്രവൃത്തികളെ സൂചിപ്പിക്കാനാണ് വ്യവകലനം ഉപയോഗിക്കുന്നത്.

# തന്നിരിക്കുന്ന ഒരു കൂട്ടത്തിൽ നിന്ന് തന്നിരിക്കുന്ന എണ്ണം വസ്തുക്കളെ എടുത്തുകളയുന്നതിന്. ഉദാഹരണമായി 5 ആപ്പിളിൽ നിന്ന് 3 ആപ്പിൾ എടുത്തുകളഞ്ഞാൽ ബാക്കി 2 ആപ്പിളുകൾ.
# തന്നിരിക്കുന്ന ഒരു അളവിൽ നിന്ന് തുല്യഏകകം ഉള്ള രാശികൾ എടുത്തുകളയുക. ഉദാഹരണമായി 200 പൗണ്ടിൽ 10 പൗണ്ട് മാറ്റിയാൽ ശേഷിക്കുന്നത് 190 പൗണ്ട്.
# ഒരേപോലുള്ള രണ്ട് രാശികളെ താരതമ്യം ചെയ്ത് വ്യത്യാസം കണ്ടെത്തുന്നതിന്.
# രണ്ട് സ്ഥലങ്ങൾ തമ്മിലുള്ള ദൂരവ്യത്യാസം കണ്ടെത്തുന്നതിന്.

## പുറത്തേക്കുള്ള കണ്ണികൾ

* 
* Printable Worksheets: Subtraction Worksheets, One Digit Subtraction, Two Digit Subtraction , Four Digit Subtraction , and More Subtraction Worksheets
* Subtraction Game at cut-the-knot
* Subtraction on a Japanese abacus selected from Abacus: Mystery of the Bead

വർഗ്ഗം:ഗണിതം
വർഗ്ഗം:വ്യവകലനം
അനുപം ഖേർ

ഹിന്ദി ചലച്ചിത്രത്തിലെ ഒരു സ്വഭാവ, ഹാസ്യനടനാണ് **അനുപം ഖേർ** (ഹിന്ദി: अनुपम खेर; ജനനം: മാർച്ച് 7, 1954). 200 ലധികം ഹിന്ദി ചലചിത്രങ്ങളിൽ അഭിനയിച്ചിട്ടുണ്ട്. കൂടാതെ ഇം‌ഗ്ലീഷ് സിനിമയിലും ഖേർ അഭിനയിച്ചിട്ടുണ്ട്.

1982 ൽ *ആഗ്‌മാൻ* എന്ന ഹിന്ദി  സിനിമയിലൂടെയാണ് ഖേർ തന്റെ ചലച്ചിത്രജീവിതം ആരംഭിക്കുന്നത്. 1984 അദ്ദേഹം സാരാം‌ശ് എന്ന സിനിമയിൽ ശ്രദ്ധേയമായ ഒരു വേഷം ചെയ്തു. പ്രധാനമായും ഹാസ്യ കഥാപാത്രങ്ങളെയാണ് അവതരിപ്പിക്കുന്നത്. പക്ഷെ വില്ലൻ കഥാപാത്രങ്ങളും അദ്ദേഹത്തിന് വഴങ്ങുമെന്ന് *കർമ*(1986), *ഡാഡി*(1989)  എന്നീ ചിത്രങ്ങളിലെ വേഷങ്ങൾ തെളിയിച്ചു.  ചില മികച്ച ടി.വി. ഷോകളും അനുപം ഖേർ അവതരിപ്പിച്ചിട്ടുണ്ട്. *സേ ന സം‌തിം‌ഗ് ടു അനുപം അങ്കിൾ*, *സവാൽ ദസ് കരോട് ക* എന്നിവ അവയിൽ പ്രധാനമാണ്.

ഇന്ത്യൻ ചലച്ചിത്ര സെൻസർ ബോർഡിൽ  ചെയർമാൻ സ്ഥാനവും അദ്ദേഹം വഹിച്ചിട്ടുണ്ട്.  2007 ൽ നാഷണൽ സ്കൂൾ ഓഫ് ഡ്രാമയിൽ തന്റെ ഒപ്പം ഉണ്ടായിരുന്ന സതീഷ് കൗശിക്കുമായി ചേർന്ന് **കരോൾ ബാഗ് പ്രൊഡക്ഷൻസ്**  എന്ന ഒരു സിനിമാ നിർമ്മാണ കമ്പനി തുടങ്ങി. ഇതിന്റെ ബാനറിൽ സതീഷ് കൗശിക് സം‌വിധാനം ചെയ്ത *തേരെ സം‌ഗ്* എന്ന സിനിമയും പുറത്തിറക്കി.
### സ്വകാര്യ ജീവിതം
ആദ്യഭാര്യയായ മധുവുമായുള്ള ജീവിതം പരാജയമായിരുന്നുവെങ്കിലും പിന്നീട് കിരൺ ഖേറുമായിട്ടുള്ള ജീവിതം സുഖകരമായിരുന്നു. സഹോദരൻ *രാജു ഖേർ* ഒരു അഭിനേതാവാണ്.

## അവാർഡുകളും നേട്ടങ്ങളും
### ദേശീയ ചലചിത്ര അവാർഡുകൾ
* 1990 - സ്പെഷൽ ജൂറി അവാർഡ്: *ഡാഡി*
* 2006 - സ്പെഷൽ ജൂറി അവാർഡ്:: *മെനെ ഗാന്ധി കോ നഹി മാരാ*

### ഫിലിംഫെയർ അവാർഡുകൾ
* 1984 - മികച്ച നടൻ, *സാരാം‌ശ്*
* 1988 - മികച്ച സഹ നടൻ, *വിജയ്*
* 1989 - മികച്ച ഹാസ്യനടൻ, *രാം ലഖൻ*
* 1990 - ക്രിട്ടിക്സ് അവാർഡ്, *ഡാഡി*
* 1991 - മികച്ച ഹാസ്യനടൻ, *ലം‌ഹേ*
* 1992 - മികച്ച ഹാസ്യനടൻ, *ഖേൽ*
* 1993 - മികച്ച ഹാസ്യനടൻ, *ഡർ*
* 1995 - മികച്ച ഹാസ്യനടൻ, *ദിൽവാലെ ദുൽഹനിയ ലേ ജായെം‌ഗേ*

### സ്റ്റാർ  സ്ക്രീൻ അവാർഡുകൾ
* 1994: മികച്ച സഹ നടൻ,*1942: എ ലവ് സ്റ്റോറി*
* 1999: മികച്ച ഹാസ്യനടൻ, *ഹസീന മാൻ ജായേം‌ഗേ*

### ബോളിവുഡ് മൂവി അവാർഡുകൾ
* 1999 : മികച്ച സഹ നടൻ  *സലാഖേൻ*
* 2007 : മികച്ച ഹാസ്യനടൻ, for *ഖോസ്‌ല ക ഖോസ്‌ല*

### മറ്റു അവാർഡുകൾ
* 2000, ഒരു പതിറ്റാണ്ടിലെ അഭിനേതാവ് 
* 2000, മികച്ച ഹാസ്യനടൻ - സാൻസൂയി അവാർഡ് 
* 2001, Real Life Hero Award at the Zee Gold Bollywood Awards
* 2004, Padma Shri by the Government of India for his contribution to Indian cinema
* 2005, Best Actor Award from the Karachi International Film Festival for *[[Maine Gandhi Ko Nahin Mara]]*
* 2005, "Divya Himachal Award" for excellence 2005, with the blessings of H.H. Dalai Lama
* 2006, Best Actor Award at the Riverside International Film Festival at California for *[[Maine Gandhi Ko Nahin Mara]]*
* 2006, GIFA awards: Critics Choice Awards - Best Actor in a Comic Role for *[[Khosla Ka Ghosla]]*
* പത്മഭൂഷൻ പുരസ്കാരം - 2016

## അവലംബം

## പുറത്തേക്കുള്ള കണ്ണികൾ
*
## References



വർഗ്ഗം:1954-ൽ ജനിച്ചവർ
വർഗ്ഗം:മാർച്ച് 7-ന് ജനിച്ചവർ
വർഗ്ഗം:ഹിന്ദി ചലച്ചിത്രനടന്മാർ
വർഗ്ഗം:മികച്ച നടനുള്ള ഫിലിംഫെയർ അവാർഡ് ലഭിച്ചവർ
വർഗ്ഗം:മികച്ച സഹനടനുള്ള ഫിലിംഫെയർ അവാർഡ് ലഭിച്ചവർ
വർഗ്ഗം:മികച്ച ഹാസ്യനടനുള്ള ഫിലിംഫെയർ അവാർഡ് ലഭിച്ചവർ
വർഗ്ഗം:പത്മശ്രീ പുരസ്കാരം ലഭിച്ചവർ
വർഗ്ഗം:ഹിന്ദി ചലച്ചിത്ര നിർമ്മാതാക്കൾ
വർഗ്ഗം:പത്മഭൂഷൺ പുരസ്കാരം ലഭിച്ചവർ
വർഗ്ഗം:നാഷണൽ സ്കൂൾ ഓഫ് ഡ്രാമയിലെ പൂർവ്വ വിദ്യാർത്ഥികൾ
അജയ് ദേവഗൺ

ബോളിവുഡിലെ ഒരു അഭിനേതാവാണ് **അജയ് ദേവഗൺ** എന്നറിയപ്പെടുന്ന  **വിശാൽ വീരു ദേവഗൺ** (ഹിന്ദി:विशाल देवगन, ജനനം (ഏപ്രിൽ 2, 1969).  ന്യൂ ഡെൽഹിയിലാണ് അജയ് ജനിച്ചത്. ചലച്ചിത്രരം‌ഗത്ത് നിരവധി പുരസ്കാരങ്ങൾ ലഭിച്ചിട്ടുള്ള ഒരു നടനാണ് അജയ്.

ഒരു ആക്‌ഷൻ നായകനായിട്ടാണ് അജയ് 1990-കളിൽ സിനിമയിലേക്ക് പ്രവേശിച്ചത്. അതിനു ശേഷം ഒട്ടേറെ സ്വഭാവ വേഷങ്ങളും ചില ഹാസ്യ വേഷങ്ങളും അഭിനയിച്ച് അജയ് തന്റെ സാന്നിധ്യം ബോളിവുഡ് ചലച്ചിത്രവേദിയിൽ ഉറപ്പിക്കുകയായിരുന്നു.

2008-ൽ അജയ് തന്നെ അഭിനയിച്ച് സം‌വിധാനവും നിർമ്മാണം എന്നിവ നിർവഹിച്ച ചിത്രമായിരുന്നു  *യു മി ഓർ ഹം* . ഈ ചിത്രത്തിലെ നായികയായി അഭിനയിച്ചത് ജീവിതത്തിലും അജയിന്റെ പങ്കാളിയായ കാജോൾ ആയിരുന്നു.

## സ്വകാര്യ ജീവിതം
അജയ് ദേവഗണിന്റെ യഥാർഥ സ്ഥലം  പഞ്ചാബാണ്. അദ്ദേഹം ധിമാൻ (വിശ്വകർമ്മ) വംശജൻ ആണ്. അവരുടെ കുല നാമം ആണ് ദേവ്ഗൺ അദ്ദേഹത്തിന്റെ പിതാവ് വീരു ദേവഗൺ ഹിന്ദി സിനിമയിൽ ഒരു സംഘട്ടന സം‌വിധായകനാണ്. ബോളിവുഡിലെ തന്നെ ഒരു മികച്ച നടിയായിരുന്ന കാജോളിനെ 1999 ഫെബ്രുവരി 4 ന് വിവാഹം ചെയ്തു. മകൾ നിസ ദേവഗൺ 2003 ഏപ്രിൽ 20 ന് ജനിച്ചു.

## സിനിമ ജീവിതം
തന്റെ സിനിമ ജീവിതം ആരം‌ഭിച്ചത് 1991-ൽ *ഫൂൽ ഓർ കാണ്ടെ* എന്ന ചിത്രത്തിലൂടെയായിരുന്നു. ഇതിലെ പ്രകടനം അദ്ദേഹത്തിന് മികച്ച പുതുമുഖ നടനുള്ള ഫിലിം‌ഫെയർ പുരസ്കാരം നേടിക്കൊടുത്തു. 1998-ൽ നായക നടനായി അഭിനയിച്ച *പ്യാർ തോ ഹോനാ ഹി താ* എന്ന സിനിമ ആ വർഷത്തെ ഒരു വമ്പൻ വിജയമായിരുന്നു. പിന്നീട് മഹേഷ് ഭട്ട് സം‌വിധാനം ചെയ്ത *സഖം* എന്ന സിനിമ വളരെയധികം അഭിപ്രായം നേടിയ ഒരു ചിത്രമായിരുന്നു. 1999-ൽ സൽമാൻ ഖാൻ, ഐശ്വര്യ റായ് എന്നിവരുടെ കൂടെ അഭിനയിച്ച *ഹം ദിൽ ദേ ചുകെ സനം* എന്ന സിനിമയും ഒരു വിജയമായിരുന്നു.

2002-ൽ രാം ഗോപാൽ വർമ്മയുമായി നിർമിച്ച കമ്പനി എന്ന സിനിമയും ഒരു വിജയമായിരുന്നു.

## പുരസ്കാരങ്ങൾ
* പത്മശ്രീ പുരസ്കാരം - 2016

## സിനിമകൾ

*തൻഹാജി

## അവലംബം

## പുറത്തേക്കുള്ള കണ്ണികൾ
* 

വർഗ്ഗം:1969-ൽ ജനിച്ചവർ
വർഗ്ഗം:ഏപ്രിൽ 2-ന് ജനിച്ചവർ
വർഗ്ഗം:ഹിന്ദി ചലച്ചിത്രനടന്മാർ
വർഗ്ഗം:മികച്ച പുതുമുഖനടനുള്ള ഫിലിംഫെയർ അവാർഡ് ലഭിച്ചവർ
വർഗ്ഗം:മികച്ച പ്രതിനായകനുള്ള ഫിലിംഫെയർ അവാർഡ് ലഭിച്ചവർ
വർഗ്ഗം:ഫിലിംഫെയർ ക്രിട്ടിക്സ് പുരസ്കാരം ലഭിച്ചവർ
വർഗ്ഗം:ഹിന്ദി ചലച്ചിത്ര നിർമ്മാതാക്കൾ
വർഗ്ഗം:പത്മശ്രീ പുരസ്കാരം ലഭിച്ചവർ
ബോളിവുഡ്

മുംബൈ ആസ്ഥാനമാക്കിയുള്ള  **ഹിന്ദി ചലച്ചിത്രരം‌ഗത്തെ** അനൗദ്യോഗികമായി പറയുന്ന പേരാണ് **ബോളിവുഡ്** (ഹിന്ദി: , ഉർദു: ). ഇന്ത്യൻ സിനിമാ വ്യവസായത്തെ ആകെ പ്രതിനിധീകരിച്ച് ഇതു തെറ്റായി ഉപയോഗിക്കാറുണ്ട്. ബോളിവുഡ് ഇന്ത്യയിലെ തന്നെ ഏറ്റവും വലിയ ചലച്ചിത്രനിർമ്മാണ കേന്ദ്രമാണ്.

ബോളിവുഡ് എന്ന പദം പ്രശസ്തമായ ഹോളിവുഡ് എന്ന പദത്തിൽ നിന്നുണ്ടായതാണ്.  ഹോളിവുഡ് എന്ന പദത്തിൽ അന്നത്തെ ബോംബെ എന്ന പദത്തിന്റെ ആദ്യക്ഷരമായ *ബ*  ചേർത്ത് ബോളിവുഡ് എന്നായതാണ്.

## ചരിത്രം
1913ൽ പുറത്തിറങ്ങിയ 'രാജാ ഹരിശ്ചന്ദ്ര' എന്ന നിശ്ശബ്ദ ചലച്ചിത്രമാണ് ആദ്യ ബോളിവുഡ് ചലച്ചിത്രം.1930 ഓടെ പ്രതിവർഷം 200 ചലച്ചിത്രങ്ങൾ വരെ ബോളിവുഡ് നിർമ്മിക്കാൻ തുടങ്ങി. ഭാരതത്തിലെ ആദ്യത്തെ ശബ്ദ ചലച്ചിത്രമായ 'ആലം ആര' 1931-ൽ പുറത്തിറങ്ങി.

## ബോളിവുഡിലെ ചലച്ചിത്ര സ്ഥാപനങ്ങൾ
* ഏഷ്യൻ അകാദമി ഓഫ് ഫിലിം ഇൻസ്റ്റിസ്റ്റിറ്റ്യൂട്ട്
* ഫിലിം ആൻഡ് ടെലിവിഷൻ ഇൻസ്റ്റിറ്റ്യൂട്ട് ഓഫ് ഇന്ത്യ
* സത്യജിത് റെ ഓഫ് ഫിലിം ഇൻസ്റ്റിറ്റ്യൂട്ട്

## അവലംബം

## കൂടുതൽ വായനക്ക്

* Alter, Stephen. *Fantasies of a Bollywood Love-Thief: Inside the World of Indian Moviemaking*. (ISBN 0-15-603084-5)
* Bernard 'Bollywood' Gibson. Passing the envelope, 1994.
* Ganti, Tejaswini. *Bollywood*, Routledge, New York and London, 2004.
* Jolly, Gurbir, Zenia Wadhwani, and Deborah Barretto, eds. *Once Upon a Time in Bollywood: The Global Swing in Hindi Cinema*, TSAR Publications. 2007. (ISBN 978-1-894770-40-8)
* Joshi, Lalit Mohan. *Bollywood: Popular Indian Cinema*. (ISBN 0-9537032-2-3)
* Kabir, Nasreen Munni. *Bollywood*, Channel 4 Books, 2001.
* Mehta, Suketu. *Maximum City*, Knopf, 2004.
* Mishra, Vijay. *Bollywood Cinema: Temples of Desire*. (ISBN 0-415-93015-4)
* Pendakur, Manjunath. *Indian Popular Cinema: Industry, Ideology, and Consciousness*. (ISBN 1-57273-500-5)
* Raheja, Dinesh and Kothari, Jitendra. *Indian Cinema: The Bollywood Saga*. (ISBN 81-7436-285-1)
* Raj, Aditya (2007) “Bollywood Cinema and Indian Diaspora” IN Media Literacy: A Reader edited by Donaldo Macedo and Shirley Steinberg New York: Peter Lang 
* Rajadhyaksha, Ashish and Willemen, Paul. *Encyclopedia of Indian Cinema*, Oxford University Press, revised and expanded, 1999.

## പുറത്തേക്കുള്ള കണ്ണികൾ
* ഹിന്ദി സിനിമകൾ - ശേഖരം  
* നാഷണൽ ജ്യോഗ്രഫിക് ലഘുചിത്രം 
* 
## അവലംബം



വർഗ്ഗം:ചലച്ചിത്രം
വർഗ്ഗം:ഹിന്ദി ചലച്ചിത്രം
വർഗ്ഗം:ഹിന്ദുസ്താനി ഭാഷ
അക്ഷയ് ഖന്ന

ബോളിവുഡിലെ ഒരു നടനാണ് **അക്ഷയ് ഖന്ന**. (ജനനം: മാർച്ച് 28, 1975) സ്ഥലം (മുംബൈ, ഇന്ത്യ). ആദ്യ ചലച്ചിത്രമായ *ഹിമാലയ് പുത്ര*ക്ക് ശേഷം (1997) വ്യവസായികമായി വിജയമായ ഒരു പാട് ചിത്രങ്ങളിൽ അക്ഷയ് അഭിനയിച്ചിട്ടുണ്ട്.

.

## അവാർഡുകളും നേട്ടങ്ങളും
### ഫിലിം‌ഫെയർ അവാർഡുകൾ

* 1998: മികച്ച പുതുമുഖം, *ബോർഡർ*
* 2002: മികച്ച സഹനടൻ, *ദിൽ ചാഹ്‌താ ഹേ*

### സ്റ്റാർ സ്ക്രീൻ അവാർഡുകൾ

* 1998: മികച്ച പുതുമുഖം, *ഹിമാലയ പുത്ര* 
* 2002: പ്രത്യേക ജൂറി അവാർഡ്, *ദിൽ ചാഹ്‌ത ഹേ*

### ഐഫാ അവാർഡുകൾ

* 2003: മികച്ച വില്ലൻ , *[[ഹം‌രാസ്]]*

### മറ്റ് അവാർഡുകൾ

* 2007 - ആസ്ട്രേലിയൻ ഫിലിം ഫെസ്റ്റിവൽ , **മികച്ച പ്രകടനം**, *[[ഗാന്ധി, മൈ ഫാദർ]]*
## അവലംബം

## പുറത്തേക്കുള്ള കണ്ണികൾ
*
## References



വർഗ്ഗം:1975-ൽ ജനിച്ചവർ
വർഗ്ഗം:മാർച്ച് 28-ന് ജനിച്ചവർ
വർഗ്ഗം:ഹിന്ദി ചലച്ചിത്രനടന്മാർ
വർഗ്ഗം:മികച്ച പുതുമുഖനടനുള്ള ഫിലിംഫെയർ അവാർഡ് ലഭിച്ചവർ
വർഗ്ഗം:മികച്ച സഹനടനുള്ള ഫിലിംഫെയർ അവാർഡ് ലഭിച്ചവർ
വർഗ്ഗം:മികച്ച പ്രതിനായകനുള്ള ഫിലിംഫെയർ അവാർഡ് ലഭിച്ചവർ
അക്ഷയ് കുമാർ

ബോളിവുഡ് ഹിന്ദി ചലച്ചിത്രരംഗത്തെ ഒരു നടനാണ് **അക്ഷയ് കുമാർ**. എൺപതോളം ചിത്രങ്ങളിൽ അഭിനയിച്ചിട്ടുണ്ട്.

1990കളിൽ ഒരു ആക്ഷൻ നായകനായിട്ടാണ് അക്ഷയ് കൂടുതലും സിനിമകളിൽ അഭിനയിച്ചത്.. അക്കാലത്ത് ആക്ഷൻ നായകനായി വിജയിച്ച ചില ചിത്രങ്ങൾ  *ഖിലാഡി*, *മോഹ്ര*, *സബ്സെ ബഡ ഖിലാഡി* എന്നിവയാണ്. പിന്നീട് 2000 ൽ  *ധഡ്‌കൻ* , *ഏക് രിഷ്ത* എന്നീ സിനിമകളിൽ ഒരു റൊമാന്റിക് നായകനായും അഭിനയിച്ചു. 
2001 ൽ അഭിനയിച്ച *അജ്നബീ* എന്ന ചിത്രത്തിലെ വേഷത്തിന് മികച്ച വില്ലനുള്ള ഫിലിംഫെയർ അവാർഡ് ലഭിച്ചു. 2009-ൽ ഭാരതസർക്കാറിന്റെ പത്മശ്രീ പുരസ്കാരം ലഭിച്ചു.

## ആദ്യജീവിതം
രാജീവ് ഹരി ഓം ഭാട്ടിയ എന്ന പേരിൽ പഞ്ചാബിലെ ഒരു ചെറിയ ഗ്രാമത്തിലാണ് അക്ഷയ് ജനിച്ചത്. അദേഹത്തിന്റെ പിതാവ് ഒരു സർക്കാർ ഉദ്യോഗസ്ഥനായിരുന്നു. ചെറുപ്പ കാലത്തിലേ നൃത്തത്തിൽ വളരെയധികം താൽപ്പര്യമുള്ള ഒരു വ്യക്തിയായിരുന്നു അക്ഷയ്. ഡൽഹിയിൽ വളർന്ന അക്ഷയ് തന്റെ കുടുംബത്തോടൊപ്പം മുംബൈയിലേക്ക് താമസം മാറി.. മുംബൈയിൽ കോലിവാല എന്ന പഞ്ചാബികൾ താമസിക്കുന്ന സ്ഥലത്തായിരുന്നു അക്ഷയും കുടുംബവും താമസിച്ചിരുന്നത്. He studied at Don Bosco School and then Khalsa College, where he took an interest in sports.

ആദ്യകാലത്തെ ജോലിക്ക് വേണ്ടി  ബാങ്കോക്കിലേക്ക് പോയ അക്ഷയ് അവിടെനിന്ന് ആയോധനകലകളിൽ അഭ്യാസം നേടി. പിന്നീട് മുംബൈയിലേക്ക് തിരിച്ചുവരികയും ഒരു മാർഷൽ ആർട്സ് അദ്ധ്യാപകനായി ജോലി നോക്കുന്നതിനിടക്ക് മോഡലിങ്ങിൽ അവസരം ലഭിക്കുകയും പിനീട് സിനിമയിലേക്ക് വരികയും ചെയ്യുകയായിരുന്നു.

## സിനിമജീവിതം
ആദ്യ ചിത്രം 1991 ലെ സൌഗന്ധ് എന്ന സിനിമയായിരുന്നു. അത്ര ശ്രദ്ധിക്കാതെ ഈ സിനിമക്ക് ശേഷം 1992 ൽ ഇറങ്ങിയ ഖിലാഡി എന്ന ചിത്രം അക്ഷയിനെ ബോളിവുഡ് സിനിമ രംഗത്ത് ശ്രദ്ധേയനായ ഒരു നടനാക്കുകയായിരുന്നു. പിന്നീട് ഒരു പാട് വിജയചിത്രങ്ങൾ അക്ഷയിന്റെ സിനിമ ജീവിതത്തിൽ ഉണ്ടായി.

ചില പ്രധാന ചിത്രങ്ങൾ താഴെ പറയുന്നു.

* 1992 - *ഖിലാഡി*
* 1994 - *മെം ഖിലാഡി തൂ അനാഡി*
* 1994 - *മോഹറ*
* 1995 - *സബ്സെ ബഡ ഖിലാഡി* 
* 1996 - *ഖിലാഡിയൊം ക ഖിലാഡി* 
* 1997 - *ദിൽ തൊ പാഗൽ ഹെ*
* 1997 - *മി. അന്റ് മിസ്സിസ്സ് ഖിലാഡി* 
* 1999 - *ജാൻ‌വർ*
* 1999 -  *സം‌ഘർഷ്*
* 2000- *ഹേര ഫേരി*
* 2001- *അജ്നബീ* 
* 2002 - *ആവാര പാഗൽ ദീവാന*
* 2004 - *മുച്സെ ശദി കരോഗി* 
* 2005 - *ഗരം മസാല*
* 2006 - *ഫിർ ഹേരാ ഫേരി*
* 2006 - *ജാൻ എ മൻ*
* 2007 - *നമസ്തെ ലണ്ടൻ*
* 2008 - *ടശൻ' , സിങ് ഇസ് കിങ് , ചാന്ദിനി ചൊവ്ക് റ്റു ച്യ്ന
* 2009 - *8*10 തസ്വീർ , കംബക്ത് ഇഷ്ക്"
* 2011 - " പറ്റ്യാല ഹൌസ്, തങ്ക് യു, ദെസി ബൊയ്സ്"
*2012 - " ഹൌസ്ഫുൾ 2, റൌഡി റാത്തോട്, ഓ മൈ ഗോഡ്, ഖിലാഡി 786"
*2013 - " സ്പെഷൽ ചബീസ്,

## സ്വകാര്യ ജീവിതം

തന്റെ സിനിമാ ജീവിതത്തിനിടക്ക് അക്ഷയ് ബോളിവുഡിലെ പല നടിമാരുമായി പ്രേമബന്ധത്തിലാവുകയും ചെയ്തിരുന്നു. രവീണ ടണ്ടൻ, രേഖ, ശില്പ ഷെട്ടി എന്നിവർ അവരിൽ ചിലരാണ്. പിന്നീട് ബോളിവുഡിലെ തന്നെ പ്രമുഖ നടൻ രാജേഷ് ഖന്നയുടെയും ഡിമ്പിൾ കബാഡിയയുടെയും മകളായ ട്വിംകിൾ ഖന്നയെ 2001 ജനുവരി 17 ന് വിവാഹം കഴിച്ചു. 2002 സെപ്റ്റംബർ 15 ന് മകൻ "ആരവ്" ജനിച്ചു. 2012 സെപ്റ്റംബർ 25 ന്  മകൾ "നിതാര" ജനിച്ചു.

## അവലംബം

## പുറമേക്കുള്ള കണ്ണികൾ
* 

വർഗ്ഗം:1967-ൽ ജനിച്ചവർ
വർഗ്ഗം:സെപ്റ്റംബർ 9-ന് ജനിച്ചവർ
വർഗ്ഗം:ഹിന്ദി ചലച്ചിത്രനടന്മാർ
വർഗ്ഗം:മികച്ച ഹാസ്യനടനുള്ള ഫിലിംഫെയർ അവാർഡ് ലഭിച്ചവർ
വർഗ്ഗം:മികച്ച പ്രതിനായകനുള്ള ഫിലിംഫെയർ അവാർഡ് ലഭിച്ചവർ
വർഗ്ഗം:പത്മശ്രീ പുരസ്കാരം ലഭിച്ചവർ
ബഹദൂർ

മലയാള സിനിമയിലെ എക്കാലത്തേയും ഒരു മികച്ച ഹാസ്യ നടനായിരുന്നു **ബഹദൂർ**. 1960-70 കാലഘട്ടത്തിൽ പ്രശസ്ത നടൻ അടൂർ ഭാസിയുമായി ചേർന്ന് ഒരു ഹാസ്യ ജോടി തന്നെ മലയാള സിനിമയിൽ ഇദ്ദേഹം സൃഷ്ടിച്ചു.ബഹദൂറിൻറ്റെ അവസാന ചിത്രം ലോഹിതദാസ് സംവിധാനം ചെയ്യുന്ന ജോക്കർ ആണ്.

## ആദ്യകാല ജീവിതം
പടിയത്ത് കൊച്ചുമൊയ്തീന്റെയും ഖദീജയുടെയും ഒമ്പത് മക്കളിൽ ഒരാളായി ജനിച്ച ബഹദൂർ വളരെ കഷ്ടപ്പെട്ടിട്ടാണ് ചലച്ചിത്ര ജീവിതത്തിലേക്ക് കാലെടുത്തു വെയ്ക്കുകുന്നത്. ആദ്യകാലത്ത് തന്റെ അഭിനയ ജീവിതം ബഹദൂർ നാടകത്തിലൂടെയാണ് തുടങ്ങിയത്. സാമ്പത്തിക പ്രശ്നങ്ങൾ മൂലം പഠിത്തം നിർത്തേണ്ടി വന്ന ബഹദൂർ ആദ്യം ജീവിത മാർഗ്ഗത്തിനു വേണ്ടി ബസ് കണ്ടക്ടർ ആയി ജോലി നോക്കിയിട്ടുണ്ട്. പിന്നീട് മലയാള ചലചിത്രകാരനും നടനുമായ തിക്കുറിശ്ശിയെ ഒരു ബന്ധു വഴി കണ്ടുമുട്ടുകയും സിനിമയിലേക്കുള്ള വഴി തുറന്നു കിട്ടുകയുമായിരുന്നു. തിക്കുറിശ്ശിയാണ് അദ്ദേഹത്തിന് ബഹദൂർ എന്ന പേര് സമ്മാനിച്ചത്.

## അഭിനയ ജീവിതം
ഒരു ചെറിയ വേഷത്തിൽ ആദ്യ സിനിമയായ *അവകാശി*യിൽ (1954) അഭിനയിച്ചു. അക്കാലത്ത് ആകാശവാണിയിൽ നാടകങ്ങളിലും അദ്ദേഹം ശബ്ദം കൊടുത്തിരുന്നു. 
പിന്നീട് *പാടാത്ത പൈങ്കിളി* എന്ന ചിത്രത്തിലാണ് ശ്രദ്ധേയമായ ഒരു വേഷം ലഭിച്ചത്. പിന്നീട് അദ്ദേഹത്തിന് ഒരു പാട് സിനിമകൾ ലഭിച്ചു. അടൂർ ഭാസിയുമായി ചേർന്ന് സിനിമയിൽ ഒരു ഹാസ്യ തരം‌ഗം തന്നെ ബഹദൂർ സൃഷ്ടിച്ചു.

## മര‍ണം
2000 മേയ് 22ന് കടുത്ത നെഞ്ചു വേദനയുമായി ആശുപത്രിയിൽ പ്രവേശിപ്പിച്ച അദ്ദേഹത്തിന്റെ മരണം ഉച്ചക്ക് 3:00 മണിയോടെ തലച്ചോറിൽ രക്തസ്രാവം മൂലം സംഭവിക്കുകയായിരുന്നു.

## പുറത്തേക്കുള്ള കണ്ണികൾ
* ബഹദൂറിനെ കുറിച്ച് ഒരു ലഘുചിത്രം 
* 

വർഗ്ഗം:1930-ൽ ജനിച്ചവർ
വർഗ്ഗം:2000-ൽ മരിച്ചവർ
വർഗ്ഗം:ജനിച്ച ദിവസം ഇല്ലാത്ത ജീവചരിത്രലേഖനങ്ങൾ
വർഗ്ഗം:മേയ് 22-ന് മരിച്ചവർ
വർഗ്ഗം:മലയാളചലച്ചിത്രനടന്മാർ
വർഗ്ഗം:മലയാളനാടകനടന്മാർ
വർഗ്ഗം:മികച്ച രണ്ടാമത്തെ നടനുള്ള കേരളസംസ്ഥാന ചലച്ചിത്രപുരസ്കാരം ലഭിച്ചവർ
വർഗ്ഗം:തൃശ്ശൂർ ജില്ലയിൽ ജനിച്ചവർ
വർഗ്ഗം:മലയാള ഹാസ്യനടന്മാർ
അമല (അഭിനേത്രി)

തെന്നിന്ത്യയിലെ ഒരു പ്രശസ്ത നടിയാണ് **അമല അക്കിനേനി**. തമിഴ്, തെലുങ്ക്, കന്നട, മലയാളം, ഹിന്ദി എന്നീ ഭാഷകളിൽ അമല അഭിനയിച്ചിട്ടുണ്ട്.

## ജിവിതത്തെകുറിച്ച്
അമല ജനിച്ചത് പശ്ചിമ ബംഗാളിലാണ്.  മാതാവ് ഐറിഷ് പൗരത്വവും, പിതാവ് ബെംഗാളിയുമാണ്. ആദ്യ നാമം 'അമല മുഖർജീ' എന്നായിരുന്നു. ഒരു സഹോദരനും സഹോദരിയും  ഉണ്ട്. മദ്രാസിലെ കലാക്ഷേത്രത്തിലാണ് അമല പഠിച്ചത്. അമല ഒരു ഭരതനാട്യനർത്തകിയാണ്.

## അഭിനയജീവിതം
സിനിമ അഭിനയത്തിൽ തുടക്കം കുറിച്ചത് ടി. രാജേന്ദർ സം‌വിധാനം ചെയത *മൈഥിലി എനൈ കാതലി* എന്ന തമിഴ് ചിത്രത്തിലൂടെയാണ്. ഇത് ഒരു വൻ വിജയമായ ചിത്രമായിരുന്നു. ഹിന്ദി സിനിമയിൽ അവസരങ്ങൾ ലഭിച്ചെങ്കിലും അഭിനയം തെന്നിന്ത്യൻ സിനിമകളിൽ ഒതുങ്ങി നിന്നു. തമിഴ് സിനിമയിലെ വിജയത്തിനു ശേഷം അമല തന്റെ വിജയ ഗാഥ അമ്പതോളം ബഹുഭാഷ സിനിമകളിൽ അഭിനയിച്ച് തെളിയിച്ചു.

## സ്വകാര്യ ജീവിതം
1992 ൽ അമല തെലുഗു നടൻ നാഗാർജുനയെ വിവാഹം ചെയ്തു. ഇതു നാഗാർജുനയുടെ രണ്ടാം വിവാഹമായിരുന്നു.നാഗാർജുനക്ക് ആദ്യ വിവാഹത്തിൽ ആ സമയത്ത് ആറ് വയസ്സുള്ള നാഗ് ചൈതന്യ എന്ന ഒരു മകനുണ്ടായിരുന്നു.  
പിന്നീട് ഇവർക്ക് 1994 ൽ അഖിൽ എന്ന് മകൻ പിറന്നു. അഖിൽ 1995 ൽ *സിസിന്ദ്രി* എന്ന തമിഴ് സിനിമയിൽ അഭിനയിക്കുകയും ചെയ്തു. .

അമല തന്റെ ഭർത്താവുമായി ചേർന്ന് ഹൈദരാബാദിൽ ബ്ലൂ ക്രോസ്സ് എന്ന വന്യമൃഗസം‌രക്ഷണ സ്ഥാപനം തുടങ്ങി.

## പുറത്തേക്കുള്ള കണ്ണികൾ

വർഗ്ഗം:1968-ൽ ജനിച്ചവർ
വർഗ്ഗം:സെപ്റ്റംബർ 12-ന് ജനിച്ചവർ
വർഗ്ഗം:മലയാളചലച്ചിത്രനടിമാർ
വർഗ്ഗം:തമിഴ്‌ചലച്ചിത്രനടിമാർ
വർഗ്ഗം:തെലുഗു ചലച്ചിത്രനടിമാർ
വർഗ്ഗം:ഹിന്ദി ചലച്ചിത്രനടിമാർ
വർഗ്ഗം:കന്നഡചലച്ചിത്രനടിമാർ
2007

## പ്രധാനസംഭവങ്ങൾ
### [[ജനുവരി]]
* ജനുവരി 30- മൈക്രോസോഫ്റ്റ് പുതിയ ഓപ്പറേറ്റിങ് സിസ്റ്റമായ വിൻ‌ഡോസ് വിസ്റ്റ പുറത്തിറക്കി.
* ഐ.എസ്.ആർ.ഓ നിർമ്മിച്ച തിരിച്ചിറക്കാവുന്ന ബഹിരാകാശ പേടകം 22-നു വിജയകരമായി തിരിച്ചിറക്കി പരീക്ഷിച്ചു. ജനുവരി 10-ന് ആണ് ഉപഗ്രഹം പി.എസ്.എൽ.വി ഉപയോഗിച്ച് വിക്ഷേപിച്ചത്. ഇന്ത്യയുടെ ചാന്ദ്രയാൻ പദ്ധതിക്കു മുന്നോടിയായിട്ടാണിത്.
### [[ഫെബ്രുവരി]]
* ഫെബ്രുവരി 25-ഗാനരചയിതാവ് പി. ഭാസ്കരൻ അന്തരിച്ചു.
* ഫെബ്രുവരി 20-എറണാകുളം-ഇടുക്കി ജില്ലാതിർത്തിയിൽ ഭൂതത്താൻ‌കെട്ട് അണക്കെട്ടിനു സമീപം തട്ടേക്കാട് പക്ഷിസങ്കേത പ്രദേശത്ത് പെരിയാറ്റിൽ ബോട്ട് മുങ്ങി പതിനഞ്ച് കുട്ടികളും മൂന്ന് അദ്ധ്യാപികമാരും‍ മരിച്ചു.
### [[മാർച്ച്]]
* ഒമ്പതാം ക്രിക്കറ്റ് ലോകകപ്പ് മാർച്ച് 11-നു വെസ്റ്റ് ഇൻഡീസിൽ ആരംഭിച്ചു.
### [[ഏപ്രിൽ]]
* പ്രമുഖ വാസ്തുശില്പി ലാറി ബേക്കർ ഏപ്രിൽ ഒന്നിന്‌ അന്തരിച്ചു.
### [[ജൂൺ]]
* ഇന്ത്യയുടെ രാഷ്ട്രപതി ഡോ. എ.പി.ജെ. അബ്ദുൽ കലാം കാലാവധി പൂര്ത്തിയാക്കി സ്ഥാനമൊഴിയുന്നതിനാല് തല്സ്ഥാനത്തേക്ക് തിരഞ്ഞെടുപ്പ് പ്രഖ്യാപിച്ചു. യു.പി.എ-ഇടതു സഖ്യത്തിന്റെ സ്ഥാനാർത്ഥിയായി പ്രതിഭാ പാട്ടിലും, എൻ.ഡി.എ സ്വതന്ത്രനായി ഭൈരോൺ സിംഗ് ഷെഖാവത്തുമാണ്‌ മത്സരിക്കുന്നത്
### [[ജൂലൈ]]
* ജൂലൈ 31-മുംബൈ ബോംബു സ്ഫോടന പരമ്പരയുമായി ബന്ധപ്പെട്ട് ഹിന്ദി ചലച്ചിത്ര നടൻ സഞ്ജയ് ദത്തിന്‌ ആറു കൊല്ലം തടവുശിക്ഷ ലഭിച്ചു.
* ഇന്ത്യയുടെ രാഷ്ട്രപതിയായി പ്രതിഭാ പാട്ടിലിനെ തിരഞ്ഞെടുത്തു.
### [[ഓഗസ്റ്റ്]]
* ഓഗസ്റ്റ് 1- കോയമ്പത്തൂർ ബോംബ് സ്ഫോടന പരമ്പരയിലെ വിചാരണത്തടവുകാരനായിരുന്ന അബ്ദുന്നാസർ മദനിയെ കോടതി കുറ്റവിമുക്തനാക്കി.
### [[സെപ്റ്റംബർ]]
* സെപ്റ്റംബർ 24 - ആദ്യ ട്വന്റി 20 ക്രിക്കറ്റ്‌ ലോകകപ്പിൽ മഹേന്ദ്ര സിംഗ് ധോണി നായകനായ ഇന്ത്യൻ സംഘം വിജയിച്ചു.
### [[ഒക്ടോബർ]]
* ഒക്ടോബർ 10 - മലയാള സാഹിത്യകാരനായ സി.വി. ശ്രീരാമൻ അന്തരിച്ചു.
* ഒക്ടോബർ 3- മലയാള ഭാഷാ വിദഗ്ദ്ധനും ചിന്തകനുമായ എം.എൻ. വിജയൻ അന്തരിച്ചു.
* ഒക്ടോബർ 2- ലോക അഹിംസാദിനമായി ഐക്യരാഷ്ട്രസഭ പ്രഖ്യാപിച്ചു.
### [[നവംബർ‍]]
* നവംബർ 3- പാകിസ്താനിൽ പ്രസിഡന്റ് പർ‌വേസ് മുഷാറഫ് അടിയന്തരാവസ്ഥ പ്രഖ്യാപിച്ചു.
### [[ഡിസംബർ]]
* ഡിസംബർ 27-പാകിസ്താൻ മുൻ പ്രധാനമന്ത്രി ബേനസീർ ഭൂട്ടോ കൊല്ലപ്പെട്ടു.

വർഗ്ഗം:2007
വർഗ്ഗം:വർഷങ്ങൾ
അർബാസ് ഖാൻ

ബോളിവുഡ് ഹിന്ദി സിനിമാ രംഗത്തെ ഒരു നടനാണ് **അർബാസ് ഖാൻ**

## കുടും‌ബ പശ്ചാത്തലം
ബോളിവുഡിൽ വളരെയധികം ബന്ധമുള്ള ഒരു കുടുംബത്തിലാണ്   അർബാസ് ജനിച്ചത്. അദ്ദേഹത്തിന്റെ പിതാവ് സലിം ഖാൻ ഒരു  മികച്ച തിരകഥാകൃത്താണ്. അർബാസിന്റെ വളർത്തമ്മ ഹെലൻ ഒരു  പഴയകാല ഹിന്ദി സിനിമ നടിയാണ്. സഹോദരൻ സൽമാൻ ഖാൻ, സൊഹേൽ ഖാൻ എന്നിവർ ബോളിവുഡിൽ അഭിനേതാക്കളാണ്. സഹോദരി അൽവീരാ ഖാൻ ബോളിവുഡിലെ തന്നെ നടനായ അതുൽ അഗ്നിഹോത്രിയെയാണ് വിവാഹം ചെയ്തിരിക്കുന്നത്.

## സിനിമ ജീവിതം
1996 *ദരാർ* എന്ന  സിനിമയിലൂടെ ആണ് അർബാസ് തന്റെ സിനിമാ ജീവിതം ആരംഭിക്കുന്നത്. ആദ്യകാലത്തെ വില്ലനായിട്ടും സഹനടനായിട്ടുമാണ് വേഷങ്ങൾ ചെയ്തിരുന്നഅത്.

പ്രധാന നായക വേഷങ്ങൾ ഒന്നും ചെയ്തില്ലെങ്കിലും  ചില വിജയ ചിത്രങ്ങളിൽ പ്രധാന വേഷങ്ങൾ അർബാസ് ചെയ്തിട്ടുണ്ട്.  ഇതിൽ പ്രധാനം *പ്യാർ കിയ തോ ഡർന ക്യാ* (1998), *ഗർവ്* (2004) എന്നിവയാണ്. വില്ലൻ വേഷങ്ങളിൽ അഭിനയിച്ചത് *ഖയാമത്* (2003) എന്നീ സിനിമകളിലാണ്. 2004 ൽ പ്രിയദർശൻ നിർമിച്ച *ഹൽചൽ*, 2006 ൽ നിർമിച്ച *മാലാമാൽ വീക്ക്ലി* എന്ന സിനിമയിലും അഭിനയിച്ചു.

## സ്വകാര്യ ജീവിതം
നടിയും മോഡലുമായ മലൈക അറോറ ഖാൻ ആണ് അർബാസിന്റെ ഭാര്യ. മകൻ അർഹാൻ.

## പുറത്തേക്കുള്ള കണ്ണികൾ
*

വർഗ്ഗം:1967-ൽ ജനിച്ചവർ
വർഗ്ഗം:ഓഗസ്റ്റ് 4-ന് ജനിച്ചവർ
വർഗ്ഗം:ഹിന്ദി ചലച്ചിത്രനടന്മാർ
ബോബി ഡിയോൾ

ഹിന്ദി ബോളിവുഡ് രം‌ഗത്തെ ഒരു നടനാണ് **ബോബി ഡിയോൾ** എന്നറിയപ്പെടുന്ന **വിജയ് സിം‌ഗ് ഡിയോൾ** (പഞ്ചാബി: ਵਿਜੈ ਸਿੰਘ ਦਿਉਲ, ഹിന്ദി:विजय सिंह देओल, ഉർദു: وِجے سِںہ دِیول, ജനനം: 27 ജനുവരി, 1970). ഹിന്ദി നടനായ ധർമ്മേന്ദ്രയുടെ ഇളയ മകനാണ് ബോബി ഡിയോൾ.  മൂത്ത സഹോദരൻ സണ്ണി ഡിയോൾ ഒരു ഹിന്ദി നടൻ കൂടിയാണ്.

## അഭിനയ ജീവിതം
സിനിമയിൽ ബോബി മുഖം കാണിക്കുന്നത് 6 വയസ്സുള്ളപ്പോൾ 1977 ൽ *ധരം വീർ* എന്ന സിനിമയിലൂടെയാണ്. ഇതിൽ തന്റെ പിതാവിന്റെ തന്നെ ചെറുപ്പകാലം അഭിനയിച്ചുകൊണ്ടാണ് തുടക്കം.

ഒരു നായകവേഷത്തിൽ അഭിനയിക്കുന്നത് രാജ് കുമാർ സന്തോഷി സം‌വിധാനം ചെയ്ത *ബർസാത്* എന്ന സിനിമയിലൂടെയാണ്. ഇതിലെ വേഷത്തിന് മികച്ച പുതുമുഖത്തിനുള്ള ഫിലിം‌ഫെയർ അവാർഡ് ഇദ്ദേഹത്തിനു ലഭിച്ചു.

1997 ൽ ഇറങ്ങിയ *ഗുപ്ത്* എന്ന സിനിമ ബോബിയുടെ അഭിനയ  ജീവിതത്തിലെ ആദ്യ വമ്പൻ ചിത്രമായിരുന്നു.

## പുറമേക്കുള്ള കണ്ണികൾ
*

വർഗ്ഗം:1970-ൽ ജനിച്ചവർ
വർഗ്ഗം:ജനുവരി 27-ന് ജനിച്ചവർ
വർഗ്ഗം:ഹിന്ദി ചലച്ചിത്രനടന്മാർ
വർഗ്ഗം:മികച്ച പുതുമുഖനടനുള്ള ഫിലിംഫെയർ അവാർഡ് ലഭിച്ചവർ
ഡിജിറ്റൽ സബ്സ്ക്രൈബർ ലൈൻ

thumb|right|ഒരു ഡിഎസ്എൽ മോഡം
thumb|right| Comparing DSL & Dial-Up
ടെലിഫോൺ ലൈനിലൂടെ തന്നെ വേഗതയേറിയ ഇന്റർനെറ്റ് ആക്സ്സസ് ലഭ്യമാക്കുന്ന ഒരു കൂട്ടം സാങ്കേതിക വിദ്യകളെ** ഡി.എസ്.എൽ** അഥവാ **ഡിജിറ്റൽ സബ്സ്ക്രൈബർ ലൈൻ** എന്ന് പറയുന്നു. 256 kbit/s മുതൽ 52,000 kbit/s വരെയാണ് ഡിഎസ്എല്ലിന്റെ ഡൗൺലോഡ് സ്പീഡ്. അസിമെട്രിക് ഡിജിറ്റൽ സബ്സ്ക്രൈബർ ലൈനാണ് ഏറ്റവും കുടുതലായി ഉപയോഗിക്കപ്പെടുന്ന ഡിഎസ്എൽ സാങ്കേതികത. പൊതുമേഖലാ സ്ഥാപനമായ ബി എസ് എൻ എൽ തങ്ങളുടെ ലാൻഡ്ഫോൺ ഉപഭോക്താക്കൾക്ക് ബ്രോഡ്ബാൻറ് സൌകര്യം നൽകുന്നത് അസിമെട്രിക് ഡിജിറ്റൽ സബ്സ്ക്രൈബർ ലൈൻ സാങ്കേതിക വിദ്യയിലൂടെയാണ്.
## ചരിത്രം
1988 ലാണ് ഡിഎസ്എൽ സാങ്കേതികത ഉദയം ചെയ്യുന്നത്. ജോ ലെക്ലെയ്സർ ആണ് ഇത് വികസിപ്പിച്ചെടുത്തത്. ടെലിഫോൺ കമ്പനികളുടെ ട്വിസ്റ്റഡ് പെയർ ഡേറ്റ ട്രാൻസ്മിറ്റ് ചെയ്യപ്പെട്ടത്.
### നേക്കഡ് ഡിഎസ്എൽ
ഇവിടെ ഉപയോക്താവിന് ഡിഎസ്എൽ സേവനം ലഭിക്കാൻ സാധാരണ ടെലിഫോൺ സേവനം ഉപയോഗിക്കണമെന്ന് നിബന്ധനയില്ല. ഇതിനെ നേക്കഡ് ഡിഎസ്എൽ അല്ലെങ്കിൽ ഡ്രൈ ലൂപ് ഡിഎസ്എൽ എന്നു പറയുന്നു.
## ഡിഎസ്എൽ ഉപകരണം
ഉപയോക്താവിൻറെ പക്കൽ ഡിഎസ്എൽ ട്രാൻസീവർ അല്ലെങ്കിൽ എറ്റിയു-ആർ എന്നറിയപ്പെടുന്ന ഉപകരണം ഉണ്ടാകും. സാധാരണയായി ഡിഎസ്എൽ മോഡം എന്നാണ് ഇതറിയപ്പെടുന്നത്. ടെലിഫോൺ ലൈൻ ഇതിൽ ബന്ധിച്ചിരിക്കും. ടെലിഫോണിൻറെ മറ്റേ അറ്റം ഡിസ്ലാം എന്നറിയപ്പെടുന്ന ഉപകരണവുമായി ബന്ധിച്ചിരിക്കും. വിവിധ ഡിഎസ്എൽ സർക്യൂട്ടുകളെ ബന്ധിപ്പിച്ച് ഐ.പി. ശൃംഖലയിലേക്ക് നൽകുക എന്നതാണ് ഡിസ്ലാമിൻറെ ധർമ്മം. ഡിസ്ലാമും ഡിഎസ്എൽ മോഡവും തമ്മിലുള്ള ദൂരം കൂടിയാൽ വൈദ്യുത രോധം മൂലം ഡാറ്റാ നഷ്ടം ഉണ്ടാകും.

ഡിഎസ്എൽ മോഡം ഓണാകുമ്പോൾ സിക്രണൈസേഷൻ പ്രക്രിയ നടക്കുന്നു.
# ഡിഎസ്എൽ മോഡം സ്വയം പരിശോധന നടത്തുന്നു.
# ഡിഎസ്എൽ മോഡം കംപ്യുട്ടറും മോഡവുമായുള്ള ബന്ധം പരിശോധിക്കുന്നു.
# ഡിസ്ലാവുമായി മോഡം സിക്രണൈസേഷൻ നടത്തുന്നു. ഡിസ്ലാമും മോഡവും തമ്മിൽ സിക്രണൈസേഷൻ നടന്നാൽ മാത്രമേ ഡാറ്റ വരികയുള്ളു.

## ഡിഎസ്എൽ സാങ്കേതികതകൾ
* ഇന്റ‌ഗ്രേറ്റഡ് സർവീസസ് ഡിജിറ്റൽ നെറ്റ്വർക്ക് ഡിജിറ്റൽ സബ്സ്ക്രൈബർ ലൈൻ(IDSL)                    
* ഹൈ ഡാറ്റാ റേറ്റ് ഡിജിറ്റൽ സബ്സ്ക്രൈബർ ലൈൻ(HDSL/HDSL2)                                                                        
* സിമെട്രിക് ഡിജിറ്റൽ സബ്സ്ക്രൈബർ ലൈൻ(SDSL)                                                                                   
* സിമെട്രിക് ഹൈ സ്പീഡ് ഡിജിറ്റൽ സബ്സ്ക്രൈബർ ലൈൻ                                                                                  
* അസിമെട്രിക് ഡിജിറ്റൽ സബ്സ്ക്രൈബർ ലൈൻ(ADSL)                                                                                  
* അസിമെട്രിക് ഡിജിറ്റൽ സബ്സ്ക്രൈബർ ലൈൻ 2(ADSL2)                                                                             
* അസിമെട്രിക് ഡിജിറ്റൽ സബ്സ്ക്രൈബർ ലൈൻ 2 പ്ലസ്(ADSL2+)                                                                         
* റേറ്റ് അഡാപ്റ്റീവ് ഡിജിറ്റൽ സബ്സ്ക്രൈബർ ലൈൻ (RADSL)                                                                               
* വെരി ഹൈസ്പീഡ് ഡിജിറ്റൽ സബ്സ്ക്രൈബർ ലൈൻ(VDSL)                                                                               
* വെരി ഹൈസ്പീഡ് ഡിജിറ്റൽ സബ്സ്ക്രൈബർ ലൈൻ 2VDSL2)                                                                               
* ഗിഗാബിറ്റ് ഡിജിറ്റൽ സബ്സ്ക്രൈബർ ലൈൻ

## അവലംബം



വർഗ്ഗം:ഇന്റർനെറ്റ്
വർഗ്ഗം:ഡിജിറ്റൽ സബ്സ്ക്രൈബർ ലൈൻ
വർഗ്ഗം:അമേരിക്കൻ കണ്ടുപിടിത്തങ്ങൾ
ബിപാഷ ബസു

ബോളിവുഡ് ഹിന്ദി സിനിമാ രം‌ഗത്തെ ഒരു മികച്ച നടിയും മോഡലുമാണ്  **ബിപാഷ ബസു** (ബംഗാളി: বিপাশা বসু , ഹിന്ദി: बिपाषा बासु) (ജനനം: ജനുവരി 7 1979). 1996 ലെ സുപ്പർ മോഡൽ മത്സരത്തിൽ ഒന്നാം സ്ഥാനം നേടിയത് ബിപാഷയാണ്. ഏഷ്യയിലെ ഏറ്റവും സെക്‌സിയായ സ്ത്രീയായി ഒട്ടനവധി മാഗസിനുകൾ ബിപാഷയെ തിരഞ്ഞെടുത്തിട്ടുണ്ട്.

## ജീവിതരേഖ
ബിപാഷ ജനിച്ചത് ഡെൽഹിയിലാണ്. ഒരു ബംഗാളി കുടും‌ബത്തിലാണ് ബിപാഷ ജനിച്ചത്. ഡെൽഹിയിലായിരുന്നു ജനനം എങ്കിലും പിന്നീട് ഇവരുടെ കുടുംബം കൽക്കട്ടയിലേക്ക് മാറി.

ബിപാഷ പറയുന്നതനുസരിച്ച് മോഡലിം‌ഗ് രം‌ഗത്തേക്ക് അബദ്ധവശാൽ എത്തിപ്പെട്ടതാണ്.. 12ആം ക്ലാസ് വരെ  സയൻസ് പഠിച്ചതിനുശേഷം ബിപാഷ കോളെജ് വിദ്യാഭ്യാസം കോമേഴ്സിലേക്ക് തിരിച്ചു. പക്ഷേ കോളെജിൽ പഠിക്കുമ്പോൽ തന്നെ മോഡലിം‌ഗ് ഒരു  ഭാഗിക ജോലിയായി ബിപാഷ നോക്കിയിരുന്നു.

## അഭിനയജീവിതം

ആദ്യ സിനിമയിൽ അഭിനയിച്ചത് അബ്ബാസ് മസ്താൻ സം‌വിധാനം  ചെയ്ത *അജ്നബീ* എന്ന ചിത്രത്തിലായിരുന്നു. 2002ൽ വിക്രം ഭട്ട് സം‌വിധാനം ചെയ്ത *രാസ്* എന്ന സിനിമ ബിപാഷയുടെ സിനിമ ജീവിതത്തിലെ ഒരു വഴിത്തിരിവായി. ഈ സിനിമ വ്യവസായികമായി ഒരു വൻ വിജയമായിരുന്നു. ഈ സിനിമയിലെ അഭിനയതിന് ഫിലിം ‌ഫെയർ അവാർഡ് നോമിനേഷൻ ലഭിച്ചു."

2006 ൽ *ഓംകാര* എന്ന സിനിമയിൽ *ബീഡി* എന്ന ഐറ്റം ഗാനത്തിൽ ഡാൻസ് ചെയ്തതും വൻ വിജയമായിരുന്നു.

2008 ൽ അബ്ബാസ് മസ്താൻ തന്നെ സം‌വിധാനം ചെയ്ത *റേസ്* എന്ന സിനിമയിൽ അഭിനയിച്ചു. ഇതിലെ പ്രകടനവും ബിപാഷയുടെ ഒരു നല്ല വിജയ വേഷങ്ങളിൽ ഒന്നായി കണക്കാക്കപ്പെടുന്നു. .

## സ്വകാര്യ ജീവിതം
[thumb|right|ബിപാഷ തന്റെ ബോയ് ഫ്റണ്ടായ [ജോൺ ഏബ്രഹാം|ജോൺ ഏബ്രഹാമിനൊപ്പം ]]

ബിപാഷ  ഇപ്പോൾ സഹനടനും സുഹൃത്തുമായ ജോൺ ഏബ്രഹാമിന്റെ ഒപ്പം  മും‌ബൈയിൽ താമസിക്കുന്നു.

## അഭിനയിച്ച സിനിമകൾ

## അവാർഡുകൾ
## അവലംബം

## പുറമേക്കുള്ള കണ്ണികൾ

* 

വർഗ്ഗം:1979-ൽ ജനിച്ചവർ
വർഗ്ഗം:ജനുവരി 7-ന് ജനിച്ചവർ
വർഗ്ഗം:ഹിന്ദി ചലച്ചിത്രനടിമാർ
വർഗ്ഗം:ഇന്ത്യൻ മോഡലുകൾ
വർഗ്ഗം:മികച്ച പുതുമുഖനടിക്കുള്ള ഫിലിംഫെയർ അവാർഡ് ലഭിച്ചവർ
വർഗ്ഗം:ബംഗാളി ചലച്ചിത്രനടിമാർ
ഭാനുപ്രിയ

1990-കളിലെ ഒരു തെന്നിന്ത്യൻ ചലച്ചിത്ര നടിയായിരുന്നു മംഗഭാനു എന്ന **ഭാനുപ്രിയ** മലയാളത്തിൽ ആകെ എട്ട് സിനിമകൾ ചെയ്തു. 1992-ൽ റിലീസായ മോഹൻലാൽ നായകനായ രാജശിൽപ്പിയാണ് മലയാളത്തിലെ ഭാനുപ്രിയയുടെ ആദ്യ സിനിമ പിന്നീട് 1996-ൽ അഴകിയ രാവണൻ എന്ന സിനിമയിൽ മമ്മൂട്ടിയുടെ നായികയായും അഭിനയിച്ചു

## അഭിനയ ജീവിതം

1990കളിൽ തെന്നിന്ത്യയിലെ ഒരു അഭിനേത്രിയായിരുന്നു‌ ഭാനുപ്രിയ ഒരു തെലുങ്ക് കുടും‌ബത്തിൽ ജനിച്ച ഭാനുപ്രിയ  തെലുങ്കിലും, തമിഴിലും മലയാളത്തിലും അഭിനയിച്ചിട്ടുണ്ട്.  1980 മുതൽ 1990 കാലഘട്ടങ്ങളിലാണ് ഭാനുപ്രിയ  പ്രധാനമായും അഭിനയിച്ചിരുന്നത്. 1990  കളിൽ ബോളിവുഡിലും അഭിനയിച്ചിട്ടുണ്ട്.  ഇപ്പോൾ  അമേരിക്കയിൽ താമസമാക്കി അവിടെ ഒരു ഡാൻസ് സ്കൂളിൽ  ഭരതനാട്യം, കുച്ചിപ്പുടി എന്നിവ പഠിപ്പിക്കുകയാണ്.  111 ലധികം ചിത്രങ്ങളിൽ  അഭിനയിച്ചിട്ടുണ്ട്.
തെലുങ്ക് സിനിമയായ **സിതാര** എന്ന സിനിമയിൽ അഭിനയിച്ചു കൊണ്ടാണ് ഭാനുപ്രിയ സിനിമ ലോകത്തിലേക്ക് വരുന്നത്. 25 ഓളം തെലുഗു സിനിമകളിലും, 30 ഓളം തമിഴ് സിനിമകളിലും 14 ഓളം ഹിന്ദി സിനിമകളിലും നായികയായി അഭിനയിച്ചിട്ടുണ്ട്. ഇന്ത്യൻ  ശാസ്ത്രീയ നൃത്തത്തിൽ വളരെ കഴിവുള്ള ഒരു  വ്യക്തിയാണ് ഭാനുപ്രിയ. തന്റെ പ്രശസ്ത സിനിമകളിലെല്ലാം തന്നെ ഡാൻസിന്റെ ആസ്പദമാക്കിയുള്ള വേഷങ്ങൾ തന്നെയാണ് ഭാനുപ്രിയ ചെയ്തിരിക്കുന്നത്.

## അഭിനയിച്ച മലയാള സിനിമകൾ

* ഹൃദയത്തിൽ സൂക്ഷിക്കാൻ 2005
* മഞ്ഞു പോലൊരു പെൺകുട്ടി 2004
* കൊച്ചു കൊച്ചു സന്തോഷങ്ങൾ 2000
* ഋഷ്യശൃംഗൻ 1997
* കുലം 1997
* അഴകിയ രാവണൻ 1996
* ഹൈവേ 1995
* രാജശിൽപ്പി 1992

## സ്വകാര്യ ജീവിതം
1998-ൽ അമേരിക്കയിലെ കാലിഫോർണിയയിൽ ഡിജിറ്റൽ ഗ്രാഫിക്സ് എൻജിനീയറായ ആദർശ് കൗശളിനെ വിവാഹം ചെയ്തു. 2003-ൽ ഇവർക്ക് അഭിനയ എന്ന മകൾ ജനിച്ചു. പിന്നീട് 2005-ൽ വിവാഹമോചനം നേടി. ഇപ്പോൾ തമിഴ്നാട്ടിലെ ചെന്നൈയിൽ താമസിക്കുന്നു

## പുറത്തേക്കുള്ള കണ്ണികൾ
* 

വർഗ്ഗം:1967-ൽ ജനിച്ചവർ
വർഗ്ഗം:ജനുവരി 15-ന് ജനിച്ചവർ
വർഗ്ഗം:മലയാളചലച്ചിത്രനടിമാർ
വർഗ്ഗം:തമിഴ്‌ചലച്ചിത്രനടിമാർ
വർഗ്ഗം:തെലുഗു ചലച്ചിത്രനടിമാർ
ജോൺ എബ്രഹാം (നടൻ)

ബോളിവുഡ് ഹിന്ദി സിനിമാ രം‌ഗത്തെ ഒരു നടനും മോഡലുമാണ് **ജോൺ എബ്രഹാം** (ജനനം: ഡിസംബർ 17, 1972, മുംബൈ).

## ജീവിത രേഖ
1972 ഡിസംബർ 17-ന് മലയാളിയായ അച്ഛൻ ജോണിന്റെയും പാഴ്സിയായ അമ്മ ഫർഹാന്റെയും മകനായി മുംബൈയിൽ ജനനം. ആലുവ സ്വദേശിയായ പിതാവ് ഒരു ആർക്കിടെക്ട് ആയിരുന്നു. സഹോദരൻ അലൻ.  മുംബൈ സ്കോട്ടിഷ് സ്കൂളിലായിരുന്നു പ്രാഥമിക വിദ്യാഭ്യാസം. മുംബൈ എജ്യൂക്കേഷണൽ ട്രെസ്റ്റിൽ നിന്നും മാസ്റ്റർ ഓഫ് മാനേജ്മെന്റ് സ്റ്റഡീസ് ബിരുദം നേടി.

## അഭിനയ ജീവിതം

ജോൺ എബ്രഹാം മോഡലിങ്ങ് രംഗത്തു നിന്നാണ് സിനിമയിലെത്തിയത്. മ്യൂസിക് ആൽബങ്ങളിലും പ്രത്യക്ഷപ്പെട്ടു. 2003-ൽ ജിസംഎന്ന ചിത്രത്തിലൂടെയായിരുന്നു സിനിമയിലേക്കുള്ള അരങ്ങേറ്റം. ചിത്രം വൻവിജയമായി. ഈ ചിത്രത്തിൽ ബിപാഷാ ബസുവായിരുന്നു നായിക. അന്നു മുതൽ തന്നെ ജോണും ബിപാഷയും പ്രണയത്തിലായി. ഇത്രയും കാലമായി പിരിയാതെ നിൽക്കുന്ന പ്രണയ ജോഡികൾ ബോളിവുഡ്ഡിൽ മറ്റാരുമില്ല. സൂപ്പർ കപിൾ ഇൻ ഇന്ത്യ എന്നാണ് ഇവരെ വിശേഷിപ്പിക്കുന്നത്. ഇതുവരെ 27 ചിത്രങ്ങളിൽ അഭിനയിച്ചു. ആദ്യം മോഡലിം‌ഗിലായിരുന്നു ജോണിന്റെ ശ്രദ്ധ മുഴുവനും. പിന്നീട് 2003 ൽ വിവാദമായ *ജിസം* എന്ന ചിത്രത്തിൽ അഭിനയിച്ചു. ആ സിനിമ വിജയിക്കുകയും ജോണിന്റെ വേഷം പ്രത്യേകം ശ്രദ്ധ ആകർഷിയ്ക്കുകയും ചെയ്തു.. അതേ വർഷം തന്നെ *സായ* എന്ന ചിതത്തിലും ജോൺ അഭിനയിച്ചു. 2004 ൽ *പാപ്* എന്ന സിനിമയിലും, വൻ വിജയമായ *ധൂം* എന്ന ചിത്രത്തിലും അഭിനയിച്ചു. 
2005 ൽ *കാൽ* എന്ന ചിത്രത്തിൽ പ്രാധാന്യമുള്ള ഒരു കഥാപാത്രത്തെ ജോൺ അവതരിപ്പിച്ചുവെങ്കിലും ചിത്രം പരാജയമായിരുന്നു. എന്നാൽ അതേ വർഷം പുറത്തിറങ്ങിയ *ഗരം മസാല* എന്ന സിനിമ വൻ വിജയമായി. ആ വർഷാവസാനം *വാട്ടർ* എന്ന സിനിമയിൽ വളരെയധികം വിമർശനത്തിനിടയാക്കിയ ഒരു വേഷത്തിലും അഭിനയിച്ചു.

2006 ൽ *സിന്ദാ*, *ടാക്സി ന. 921*, *ബാബുൽ*, *കാബൂൾ എക്‌സ്പ്രസ്സ്*, എന്നീ ചിത്രങ്ങളിൽ  അഭിനയിച്ചു.

2007 ൽ *സലാമേ ഇശ്ക്* തന്റെ എന്ന ചിത്രം പരാജയമായിരുന്നു. കൂടാതെ *നോ സ്മോകിം‌ഗ്*, *ഗോൾ* എന്ന ചിത്രത്തിലും അതേ വർഷം അഭിനയിച്ചു.

[thumb|right| ജോൺ തന്റെ കൂട്ടുകാരി [ബിപാഷ|ബിപാഷയോടൊപ്പം ]]

## വ്യക്തി ജീവിതം
ജോൺ ഇപ്പോൾ തന്റെ ജീവിത കൂട്ടുകാരിയായ ബിപാഷ ബസുവിനോടൊപ്പം മും‌ബൈയിൽ താമസിക്കുന്നു.  2002 മുതൽ ഇവർ ഒന്നിച്ച് താമസിയ്ക്കുന്നതാണ്.

## അഭിനയിച്ച സിനിമകൾ

## അവലംബം

## പുറമേക്കുള്ള കണ്ണികൾ
* 

വർഗ്ഗം:1972-ൽ ജനിച്ചവർ
വർഗ്ഗം:ഡിസംബർ 17-ന് ജനിച്ചവർ
വർഗ്ഗം:ഹിന്ദി ചലച്ചിത്രനടന്മാർ
വർഗ്ഗം:ഇന്ത്യൻ മോഡലുകൾ
വർഗ്ഗം:ഗുജറാത്തികൾ
ജാക്കി ഷ്രോഫ്

**ജയ്‌കിഷൻ കക്കുഭായി ഷ്രോഫ്** അഥവാ **ജാക്കി ഷ്രോഫ്** ബോളിവുഡ് ഹിന്ദി സിനിമാരം‌ഗത്തെ ഒരു നടനാണ്.

## ജീവിതരേഖ
ആദ്യ സിനിമ 1982 ൽ *സ്വാമി ദാദ* യിൽ അഭിനയിച്ചു കൊണ്ടാണ് ജാക്കി സിനിമയിലേക്ക് എത്തുന്നത്. അദ്ദേഹത്തിന്റെ പ്രശസ്തമായ ചില ചിത്രങ്ങൾ 1984 ലെ *യുദ്ധ്*, 1986 ലെ *രാം  ലഖൻ*, 1989 ലെ *പരിന്ത* എന്നിവയാണ്. നായകവേഷത്തിൽ അഭിനയിച്ച ചില ചിത്രങ്ങൾ 1992 ലെ *അം‌ഗാർ*, 1993 ലെ *ഗർധിഷ്* എന്നിവയാണ്.

ഷാരൂഖ് ഖാനിനോടൊപ്പം 2002 ൽ *ദേവ്‌ദാസ്* എന്ന ചിത്രത്തിലും അഭിനയിച്ചു. 2005 ൽ *അന്തർ മഹൽ* എന്ന ബംഗാളി ചിത്രത്തിലും അഭിനയിച്ചു. 2006 ൽ *അപ്നാ സപ്ന മണി മണി*, *ഭാഗം ഭാഗ്* എന്ന ചിത്രത്തിലും മികച്ച വേഷങ്ങൾ ചെയ്തു.

## അവാർഡുകൾ
മൂന്നു ഫിലിംഫെയർ അവാർഡുകൾ

* 1990, മികച്ച നടൻ, *പരിന്ത *
* 1995, മികച്ച സഹനടൻ, *1942: എ ലവ സ്റ്റോറി*
* 1996, മികച്ച സഹനടൻ, *രം‌ഗീല*

## അഭിനയിച്ച ചിത്രങ്ങൾ

|-
| 2020
| *[[രാധേ (2020-ലെ ചലച്ചിത്രം)|രാധേ ]]*
|}

## അവലംബം

## പുറത്തേക്കുള്ള കണ്ണികൾ
*

വർഗ്ഗം:1957-ൽ ജനിച്ചവർ
വർഗ്ഗം:ഫെബ്രുവരി 1-ന് ജനിച്ചവർ
വർഗ്ഗം:ഹിന്ദി ചലച്ചിത്രനടന്മാർ
വർഗ്ഗം:മികച്ച നടനുള്ള ഫിലിംഫെയർ അവാർഡ് ലഭിച്ചവർ
വർഗ്ഗം:മികച്ച സഹനടനുള്ള ഫിലിംഫെയർ അവാർഡ് ലഭിച്ചവർ
വർഗ്ഗം:ഗുജറാത്തികൾ
ജോണി ലിവർ

**ജനാർദ്ദന റാവു** (തെലുങ്ക്: జనార్ధన రావు) അഥവാ **ജോണി ലിവർ** ( ഹിന്ദി: जॉनी लीवर, ജനനം 14 ഓഗസ്റ്റ്,1956 ) ഹിന്ദി സിനിമ രം‌ഗത്തെ ഒരു ഹാസ്യനടനും അവതാരകനുമാണ്. 

സ്കൂൾ കാലഘട്ടത്തിൽ തന്നെ ഹാസ്യം അവതരിപ്പിക്കനുള്ള ഒരു കഴിവ് ജോണിയിൽ ഉണ്ടായിരുന്നു. പിന്നീട് വലുതായതിനു ശേഷം ഹിന്ദി സിനിമയിലേക്ക് ചുവടുവെപ്പു നടത്തുകയായിരുന്നു ജോണി.
ജയ ബച്ചൻ

**ജയ ബാധുരി ബച്ചൻ ** (ജനനം: ഏപ്രിൽ 10, 1948) (ബംഗാളി: জয়া ভাদুড়ী বচ্চন, ഹിന്ദി: जया बच्चन), ഒരു ഹിന്ദി ചലചിത്ര നടിയാണ്. ഹിന്ദി നടൻ അമിതാബ് ബച്ചനേയാണ് വിവാഹം ചെയ്തിരിക്കുന്നത്. മകൻ അഭിഷേക് ബച്ചനും ചലചിത്ര നടനാണ്. ഉത്തർപ്രദേശിൽ നിന്ന് സമാജ്വാദി പാർട്ടി പ്രതിനിധിയായി രാജ്യസഭയിലെ അംഗമായി.

1963 ൽ സത്യജിത്‌ റേ യുടെ  മഹാനഗർ എന്ന ചിത്രത്തിലൂടെ ആണ്‌ സിനിമാ പ്രവേശനം നടത്തിയത്‌. പിന്നീട്‌ വർഷങ്ങൾക്ക്‌ ശേഷം. 1971 ൽ ഋഷികേഷ്‌ മുഖർജി സംവിധാനം ചെയ്ത ഗുഡ്ഡി എന്ന ചിത്രത്തിലൂടെ നായികയായി അരങ്ങേറ്റം കുറിച്ചു. പിന്നീട്‌ ഉപഹാർ (1971), കോഷിഷ്‌ (1972), കോറ കഗാസ്‌ (1974) തുടങ്ങിയ ചിത്രങ്ങളിൽ അഭിനയിച്ചു. ഒപ്പം തന്നെ പിന്നീട്‌ ഭർത്താവ്‌ ആയി മാറിയ അമിതാഭ്‌ ബച്ചനൊപ്പം സഞ്ഞീർ, അഭിമാൻ (1973 ), മിലി, ഷോലെ ചുപ്കെ ചുപ്കെ  (1975 ) തുടങ്ങിയ ചിത്രങ്ങളിലും അഭിനയിച്ചു. 1981 ൽ സിൽസിലയിലെ അഭിനയത്തിന്‌ ശേഷം അമിതാഭുമായുള്ള വിവാഹം. കുട്ടികൾ തുടങ്ങിയ കാര്യങ്ങൾ കൊണ്ട്‌ അഭിനയത്തിൽ നിന്ന് വിട്ട്‌ നിന്നു. പിന്നീട്‌ 1998 ൽ ഗോവിന്ദ്‌ നിഹലാനിയുടെ ഹസാർ ചൗരസിക്ക്‌ കി മാം എന്ന ചിത്രത്തിലൂടെ തിരിച്ച്‌ വന്നു പിന്നീട്‌ ഫിസ (2000) കഭി ഖുഷി കഭി കം (2001) കൽ ഹോ നാ ഹൊ തുടങ്ങിയ ചിത്രങ്ങളിൽ നല്ല വേഷങ്ങൾ നേടി കയ്യടി നേടി

## രാഷ്ട്രീയം
സമാജ്വാദി പാർട്ടി രാജ്യസഭ എം പി ആയി 2004 മുതൽ തുടർച്ചയായി 4 വട്ടം രാജ്യസഭയിൽ എത്തി 2018 ൽ ആണ്‌ അവസാനമായി രാജ്യസഭയിൽ എത്തിയത്‌.

## സ്വകാര്യ ജീവിതം
തരൂൺ കുമാർ ഭാദുരി , ഇന്ദിര ഭാദുരി എന്നിവരുടെ മകൾ ആയി 1948 ഏപ്രിൽ 9 ന്‌ ജനിച്ചു . 1973 ജൂൺ 3 ന്‌ അമിതാഭ്‌ ബച്ചനെ വിവാഹം ചെയ്തു .ഇവർക്ക്‌ രണ്ട്‌ മക്കളുണ്ട്‌ . അഭിഷേക്‌ ബച്ചൻ, ശ്വേത ബച്ചൻ . അഭിഷേക്‌ ബച്ചൻ പിന്നീട്റ്റ്‌ ഐശ്വര്യ റായിയെ വിവാഹം ചെയ്തു നിഖിൽ നന്ദ യാണ്‌ ശ്വേതയുടെ ഭർത്താവ്‌ 

## അവാർഡുകൾ
9 ഫിലിം ഫെയർ അവാർഡുകൾ നേടി., നിരവധി സിനിമാ അവാർഡുകൾ കൂടാതെ ബെസ്റ്റ്‌ പാർലമെന്റേറിയൻ അവാർഡ്‌, പത്മശ്രീ തുടങ്ങിയവ നേടിയിട്ടുണ്ട്‌

## അവലംബം

## പുറമേക്കുള്ള കണ്ണികൾ
* 

വർഗ്ഗം:1948-ൽ ജനിച്ചവർ
വർഗ്ഗം:ഏപ്രിൽ 10-ന് ജനിച്ചവർ
വർഗ്ഗം:ഹിന്ദി ചലച്ചിത്രനടിമാർ
വർഗ്ഗം:മികച്ച നടിക്കുള്ള ഫിലിംഫെയർ അവാർഡ് ലഭിച്ചവർ
വർഗ്ഗം:മികച്ച സഹനടിക്കുള്ള ഫിലിംഫെയർ അവാർഡ് ലഭിച്ചവർ
വർഗ്ഗം:ജീവിതകാലനേട്ടത്തിനുള്ള ഫിലിംഫെയർ പുരസ്കാരം ലഭിച്ചവർ
വർഗ്ഗം:ഉത്തർപ്രദേശ് രാഷ്ട്രീയത്തിലെ സ്ത്രീകൾ
വർഗ്ഗം:ഉത്തർപ്രദേശിൽ നിന്നും  രാജ്യസഭയിൽ അംഗമായവർ
വർഗ്ഗം:ഇന്ത്യയിലെ അഭിനേതാക്കളായ രാഷ്ട്രീയക്കാർ
വർഗ്ഗം:ബംഗാളി ചലച്ചിത്രനടിമാർ
വർഗ്ഗം:വനിതാ രാജ്യസഭാംഗങ്ങൾ